
Meil on küllalt toonitatud isamaaarmastuse 
vajadust Ja seda on tehtud õigusega. Sest 
vaevalt suudaks mõni rahvas elada, kui temale ta 
i s e kõigepealt armas ei oleks. Suurrahvaste ar¬ 
vuline üleolek vähematest on küllalt mõjuvõimas, 
et sundida väikerahvaid iseäranis hoolitsema oma 
sisemise iseteadvuse, rahvustunde ja isamaaarmas¬ 
tuse eest Väikerahvas elab julgelt vägevamate 
seas ainult siis, kui tal on usk oma arenemisesse 
ning teadmine, et ta kultuurile jõukohaselt väärtu¬ 
si on annud. 

Mõjuv abinõu meie rahvusliku töö tundmaõp¬ 
pimiseks on valguspiltide seeriad, mis viimasel 
ajal ikka enam tarvitamist leiavad. Eesti kunsti 
minevik ei ole pikk, kuid sisaldab siiski teoseid, 
mis väärivad tähelpanu ja annavad tunnistust eesti 
loomisvõimest kaunite kunstide alal. 

Seni puudus meil ülevaade Eesti kujutava 
kunsti üle. On olemas ainult juhuslikke selleko¬ 
haseid kirjutusi ajalehtedes ja ajakirjades, millede 
kättesaadavus ja ülevaateks liitmine on seotud 
raskustega. Seepärast pöörasid valguspildi seeri¬ 
ate tarvitajad minu poole tungiva sooviavaldusega, 
et vastava ülevaate Eesti kunsti üle kirjastaksin. 

Käesolev tekst on mõeldud koolides ning 
populaarloenguil tarvitamiseks minu valguspildi 
seeriate demonstreerimistel. 

Ülevaates oldi sunnitud piiratud ruumi tõttu 
panna kõige suuremat rõhku vanema aja kunsti 
käsitlusele, uuemat aega, mille kohta on juba ole¬ 
mas erikirjandust, ainult lühidalt puudutades. 

Noorsugu ning laiem rahvahulk, kellele meie 
kunst veel täiesti tundmatu, saaks valguspiltidega 
illustreeritud loengu läbi kõige kergamal ja mõ¬ 
juvamal viisil selle alaga tutvustatud. Teab ju iga 
haridustegelane, kuivõrd tähtis on tunda oma ko¬ 
du, tema ajalugu ia kultuursaavutusi, selleks pida¬ 
da populaarseid ning teaduslikke loenguid, mida 
aitavad võrratul kombel elustada ja selgitada val- 
guspiidid. 

Vold. Thomson 
I. Valguspiltide tööstus Eestis 


„ASVETO” paljundus, Tartus. 

EESSÕNA 


EESTI KUJUTAVA KUNSTI ARENEMINE. KUNSTI VAIMLISED 
JA AINELISED OLUD. KUNSTNIKKONNA ORJANISEERUMI NE, 
KUNSTIKOOLID JA KUNSTIPOLIITIKA . KUNSTINÄITUSED. 


Eesti kujutava kunsti minevik on palju noorem kirjan¬ 
duse minevikust. Kirjasõna oli vajalisem juba ammu pirae- 
dail pärisorjuse päivil. Kirik vähemalt pidi oma kogudus- 
liigete vaimulikkude tarviduste eest hoolitsema kõige muu 
kõrval ka laotatava eestikeelse sõna abil. 

On teateid, et Saaremaa piiskop J. K i e v e 1 olla 
avaldanud esimese eestikeelse katoiikuusu katekismuse ju¬ 
ba iöi7 a. Hiljem ilmus rida vaimuliku sisuga raamatuid. 
Nii ligi §00 a. tagasi H. S t a h 1 i ja J. Rossi- 
niuse väljaanded ning A. Virginiuse 
„Vastne Testament" (1686 a.); terve piibel 
A. Th.Helle poolt ilmus 1739 a. 

Ilmlik kirjandus algab „Käsu Hansu nutulauluga", kus 
köster Käsu Hans kirjeldab Tartu hävitamise kole¬ 
dusi 1708 a. Samuti ilmusid 18. sajangu esimesel poolel 
esimesed ilmlikud jutud (näit. 1736 a. „Hansu ja Mardi 
jutt"). Ilmliku kunstluule algus ulatab 17. sajangusse, 
kust on pärit mitmed pulma=õnnesoovi laulud. 

Kõige selle juures võib eesti kirjandusest tõsisemas 
mõttes kõnelema hakata ikkagi 18.sajangu esimesel poolel, 
mil kaotati pärisorjus. Hoogsaalt tõuseb kirjandus 19.s. 
lõpul pärast teoorjuse kadumist. 

Kujutav kunst ei saa sündida sarnaseis tingimusis, nagu 
olid eesti olud enne teoorjuse kaotamist. Kirjandus jääb 
kirjanduseks ka siis, kui ta ainult õpetab ja nõu annab 
ning selle juures vahest pea sugugi kuns tkirjanduse oma¬ 
dusi eneses ei kanna. Kirjanduse levimine on ’ rdlemisi 

odav odavate väljaannete kaudu. Kujutava kunsti teost ei 
saa paljundada (koopiad ja reproduktsioonid ei ole ikkagi 
originaal, ja needki olid samuti kallid). Teoorjuse päi- 
vil võis eesti kunstianne avalduda ainult rahvakunstis. Ja 
meie rikkalikud vanavara kogud muuseumides dokumenteeri¬ 
vad meie rahva loomingut kujutaval alal. 

Kujutav kunst tõsisemas loomingu mõttes maali ja skulp¬ 
tuuri alal saab areneda ainult pererlkka haritud ja jõuka 
seltskonna juures, kus ühel osal (kunstiarmastajaist) on 
tarvidus kalliste kunstiteoste järele. Sellepärast on mõis¬ 
tetav, et teoorjuse kaotamisele järgnevad reformid - pä- 
riskohtade Omandamise õigus, raharent, vallavalitsused 
j . n •. e . "- ei suutnud meile anda veel kunstielu. Saadud olu¬ 
korras pidi teoorjuse vaesusest ja vaimupimedusest kur¬ 
natud. talupoja=mass enne kosuma ja rahvaks kujunema 
oma osalisegi jõukusega ja oma haritlaskonnaga. Me näeme¬ 
gi, e't ! kujutav kunst oma elavat arenemist algab õieti al¬ 


les 20V saj angu algul. 

Kuid siiski varem, seda ei olnud Eesti kunstnikkudeta. 
Ärkamisaeg oli küllalt jõurikas üksikute vaimurikaste ja 
elujõuliste meeste virgutamiseks. Vabaduse aim lõi nii 
mõnegi, teoorja poja hinges lõkkele tahtmise teed leida oma 
vaimujõudude ilmutamiseks. Põlev hing ihkas kaugemale kui 
teoorja adrapuu. Nii mõnigi noormees nägi mõisa lossides 
kultuurvarasid, ja nii mitugi õpetajat ja mitu mõisnikku 
hi.nnasid mõnegi andelise talupoisi andelisi askeldusi. See 
kokku avaldus tahtmi ses haritud ilma minemiseks ja 
mõnele ka võimaluse leidmises selleks minemi¬ 
seks. Peale selle leidus ka linnades eestlasi, kelle poe¬ 
gadel oli kergemgi teed suurde ilma murda. Ilmkahtlemata 
on selajal mõnigi eestlasist Eestist kaugemale pääsenud ja 
seal omale seisukohad kätte võidelnud ka vaimlises töös. 
Kuld nad läksid ja sulasid suurilma ümbritsevaisse olu¬ 
desse, kommetesse, sest eestlasena seal püsida oli enam 
kui raske. Nad töötasid võõras ilmas ja võõrale rikkale 
seltskonnale. Ja arusaadav, et nemad selle oma uue ümb¬ 
ruse laskeks said. Iseäranis kujutava kunsti alal ei saa¬ 
nud teisiti. Kõik ei kadunud aga mitte. Sest me näeme, et 
nagu meil oli 19. s. keskel oma suur laulik K r e u t z - 

w a 1 d kodumaal, nii oli meil siis oma meister J. K ö - 
1 e r , töötades, peaasjalikult P eterburis vene kõr¬ 
gema aadeli jaoks, olles silmapaistev joone ja värvi vir¬ 
tuoos, meister portree, maastiku ja kompositsiooni alal, 
jäi südamega alati seotuks oma rahvaga. Me näeme, .kuidas 
ta maalimise kõrval osa võtab isegi eesti algavast selts¬ 
konnaelust, kuidas ta oma mõju vene võimukandjate juures 
tarvitab selleks, et kergendada Eesti muresid j.n.e. 

19. sajangusse kuuluvad- samuti meie silmapaistvad 
skulptorid A. Weizenberg ja A. Adamson, 
kes töötasid suurema aja oma küpsuseast võõrsil. Sellesse 
aega kuuluvad ka maalijad MaybachjaHoffmann, 
samuti Tõnis Grenzstein. Eesti kodumaa ei 
jõudnud tol ajal veel kunstnikke kanda. Tema üksikud an¬ 
ded elasid võõrsil. Aga mõned nende teostest tulid ka ko¬ 
dumaale altaripiltidena, rinnakujudena j.n.e. 

Kujutav kunst oma maalijate poolt tuleb kodumaa 
linnadesse (varem, nagu üteldud, olid üksjTkjuhused.) 20.s. 
algul. Eestis oli siis juba teatud kosumine sündinud. 
Talupidamine oli osa jõukust annud maale, rahval oli ko¬ 
gunenud väike kapital laenu= ja hoiuühinguisse, linnades¬ 
se olid tekkinud eesti majaomanikud, väikekaupmehed, töös- 
tusettevõtjad jne. Eestil oli juba oma arvurikas harit- 
laskogu arstide, advokaatide, kiriku= ja kooliõpetajate, 
ametnikude jne. kujul. Ülikoolis kasvas eesti üliõpilas¬ 
te arv järjest. Rahvustunne ei rahuldunud enam romantilise 
ilutsemise ja õpetlikkusega, vaid tundis tungi kultuuri 
tugevama realiseerimise järele koha peal. Oli tarve oma 
kultuuri realiteetide järele. Kui näeme juba 19. sajangu 
lõpul realistlikku kirjandust oma oludest, siis taheti 
või tunti vähemalt heameelt, kui meil oleks ka oma kunst¬ 
nikud oma kodu, esialgu kas või missuguste tahes voolu- 
omadustega (sest kujutava kunsti voolusid tolleaegne noor 
eesti seltskond palju hinnata ei osanud). 

Esimesed nimekad eesti kunstnikud=maalijad, kes sel 
ajal kodumaale asusid ja sellega said meie kunstielu ja 
kunstikultuuri raj ajateks=esivõ.itlejateks keset meie tei¬ 
si vaimuelulisi püüdeid, olid AntsLaipman Tal¬ 
linnas ja Kristjan Raud Tartus. Esimene oli 




6 


eluline iseloom, energiline olude võitja ja olude looja, 
väsimatu ja rõõmus ka kibedail momentidel, missuguseks 
osutus suur osa esimesi samme keset väikemeelset eesti 
seltskonda ärilooraulises Tallinnas. La L p m a n. ei mur¬ 
dunud, vaid võitis. Kr. Raud oli romantilisem, süga¬ 
vama, intelligentsema mõtlemisviisiga. Ta tegutses üksik¬ 
lasena, aga intevsiiv=kultuurselt. Ta sobis Tartu aate- 
luses ja vaimlises õhkkonnas. Nii olid kaks erilist.tem¬ 
peramenti sattunud kahte kummagile vastavasse ümbrusse. 
Neid ei tule hinnata mitte ainult selle järele, mis nad 
ise maalinud, vaid suur tähendus on neil ka kunstihuvide 
tõstmise alal Eestis. Nad mõlemad on olnud paljude meie 
pärastiste kunstnikkude esimesteks õpetajateks ja kunsti- 
vaimustuse ärgatajaiks. Laipmani Kreutzwaldi 
portree ( ..Kaugelt näen kodu kasvama") andis tõuke ees¬ 
ti rahvusliku kunsti mõttele. See ;teos reprodutseeriti 
ja nii kandus ta suure hulga rahvuslikult mõtlevate harit¬ 
laste perekondadesse. ilmus rida kirjutusi .rahvusliku 
kunsti tarvest, olgugi et rahvuslikkuse elementi käsitati 
kunstis tihti ekslikult. Kr. Raud andus energiliselt, 
otse pieteediga, ainelise vanavara korjamise korraldami¬ 
sele, nähes seal avanevat eesti enesepärasuse allikaid. 
Nii sündis elevus kunsti vastu. Kunstiteoseid hakatakse 
tooma näitustele, esialgu Tartu Eesti Põllumeeste Seltsi 
näitustele (Laipman). ,,Vanemuise" teatrihoone ehitamine 
sundis ajalehti palju kirjutama kunstist ja kultuurist; 
võõrsil õppis rida noorimehi kunstikoolides, kunstnik 
A. P r o m e t oli Tartu asunud . Nii kujunes, et 1906. a. 
.sügisel korraldati ühelajal ..Vanemuise" teatrihoone õnnis¬ 
tamisega ka esimene eesti kunstinäitus E.Ü.S=i ruumides 
(esimeseks nimetati seda näitust, kuid varem oli vist üks 
vähe reklameeritud näitus Tallinnas)./ 

Sellega oli algus pandud eesti kunsti intensiivsema¬ 
le, elule. Kunstist hakati (näit. Postimehes) avaldama üli 
tavaid kirjutusi. Kunstis nähti suurtükke, mis väikerah¬ 
vaid kaitseb, nähti tegurit, mis õigustab väikerahvaste 
eksisteerimist jne. Avaldati' pea isegi niisugune mõte, et 
eesti kunst kümne aasta jooksul võivat Soome kunstist 
mööda sammuda. 

Need mõtted kõik tulid tolleaegse vanemapõlve rahvus¬ 
likkude tegelaste poolt.. Siis tuli uus aegjärk kunstiellu. 

„Noor=Eesti" liikumine kirjanduskultuuri alal kujunes 
jõuliseks nähtuseks. Meie kirjanduselt ja muult vaimue¬ 
lult hakati noorema haritlaskonna ja nooremate tegevkir- 
janikkude poolt nõudma euroopalist tasapinda. Ei lepitud 
enam rahvusromantika ilusõnadega, vaid seati lipukirjaks, 
et olgem eestlased, kuid saagem ka eurooplasteks. See 
liikumine sai alguse kirjanikelt ja esimeses joones kir¬ 
janduse peale mõteldes, aga see ei tähendanud kaugeltki 
mõne kirj andusilmavaate või voolu harrastamist. Ei, see 
oli võitlus kultuuri pärast, see oli tung kultiveerida ko¬ 
gu eesti vaimlise elu mõtlemisviisi, keelt, kombeid, mai¬ 
tset, rahuldust, nii nagu on kultuurilisel inimesel otse 
kui aednikul tung metslilli kultiveerida aedlilledeks. Me 
näeme radikaalset keeleuuendus tööd, keele rikastamist ja 
keele korraldamist vormis, me näeme esteetiliste nõuete 
tõusu, näeme huvi pöördu psüko1oogilisile momentele ja 
individiualismi arendamist. „Noor=Eesti"esivõitlejad kas¬ 
vasid Euroopa kunstikultuuri otsekohestes mõjudes ja ri¬ 
kastasid sellega ka meie kirjandust ja kriitikat. Nad tõid 
nõnda ütelda kultuurinõie:ele vastava graatsia ja tarviduse 
selle graatsia järele meie vaimukultuuri seniseisse koh- 
makaisse avaldusisse. 

„Noor=Eesti" tegevusel oli suur mõju ka meie kujuta¬ 
vasse kunsti. Ta korraldas kunstinäitusi, avaldas oma 
ajakirjes arvustusi oma ja võõra kunsti üle, reprodutsee- 
ris meie kunstiteosid jne. ühtlasi liitusid puht sisemi¬ 
sest, vaimlisest ühtekuuluvusest nooremad kunstnikud Noor 
Eesti liikumisega. Sest, noored kunstnikud õppisid kas 
Peterburis, Münchenis või Pariisis, kus loomulikult are¬ 
nesid nende voolude ja äratundmiste vaimus, mis tol kor¬ 
ral valitsesid Euroopa kunstielus. Me näeme varsti, kuidas 
N=E. korraldatud ja hilisemail näituseil esikohale tõuseb 
impressionistlik ja sellele lähedal seisev kunst. Näitu¬ 
sed on värvirikkad ja päi kesepai stesed . Portreed impres¬ 
sioonide allakriipsutamisega, maastikud ja natüürmortid 
samuti; kõik kirendav silmade ees. -Ja võhik seisatas teh¬ 
niliste uudis võte te ees õlg;u kehitades. 

Tol ajal olid silmapaistvamaiks kunstnikkudest N . 
TriikjaK. Mägi, esimene e'eskätt portreedega, vii¬ 
mane maastikudega. Need kaks meistrit lõid eesti oludes 
koolid, mille mõjud hiljem järelekasvanud noorte maalija¬ 
te juures olid tihti vägagi tuntavad: arvustustes kõneldi 
isegi „mägilisest maastikust" . 

Noorem haritlaskond nautis heameelel seda kunstivoolu, 
mis ajavaimu nõuetel oli saanud domineerivaks Euroopa kuns¬ 
tielus. Eesti kunstielu oli otsekoheses kondaktis Euroo¬ 
paga. Ta elas euroopalistes huvides ja lõi teoseid sel 
määral ja väärtuses, kui oli võimalik meie lapsekingis 
olevas vaimlises ümbruses, kus puudus veel kõigis avaldu¬ 
sis eriline intelligents, intensiteet, vaimurikkus. Kuns¬ 
ti ja kirjanduse looming oli meil vähemalt püüdelt ja vai¬ 
mult euroopalikum kultuursem, kui oli meie tegutsemise ja 
mõtlemisviis teistel aladel. 

Sellane nähtus lõi kunsti vastu halvakspaneva tooni 
kodukasvanud vanempõlve avalikkude tegelaste juures, - nen¬ 
de juures, kes esimeste kunstinäituste järele avaldasid 
meie kunstile ülal mainitud kiitust. See oli lõhe kahe su¬ 
gupõlve vaadete ja käsituse vahel, oli . arenemiskäigu kor¬ 
duv pilt isade ja poegade võitlusest. Nii nagu kirjanduse 
alal vanempõlve kultuurinime V. R e i m a n ei suutnud see¬ 
dida ja tunnustada noorema generatsiooni kultuurinimeste 
G . Suitsu ja Er. Tuglase vaimupüüdeid. nii ei 
suutnud vanem haritlaskond kaasa tunda ka noorte kunsti¬ 
püüetele. Varem väga heatahtlik „Postimees" hakkab kuns¬ 
tist kirjutama halvakspanevalt. Avaldatakse isegi mõte, 
et säärane kunst peab surema loomulikku näljasurma. Ai¬ 
nult K. A. Hindrey võtab samas lehes sõna vastupidis¬ 
teks mõtteavaldusteks, et eesti seltskonna vaimukultuuri- 
line tasapind on veel sellane, mis pole kohane kunsti üle 
kohut mõistma. Ta on arvamisel, et eesti seltskond oma 
arenematuses võib küll kunstita]ente sünnitada, kuid see 
arenematus need ka surmab. 

Vanempõlve vai mlised juhid tõstsid uuesti küsimuse rah- 
vuskunstist, nõudes teostelt rahvuslikke aineid, mille all 
mõeldi meie maarahva elu, tüüpe jne., ning rahvaluule 
illustreerimist. Seda toetas kunstnik P r o m e t oma kir- 

jutusega „põhjamaa pärlist" („Postiraees") . Unustati aga 
ära, et rahvakunsti ei tee a i n’e , vaid rahvuse omapära¬ 
ne ilme teose kompositsioonis ja selle käsitamises. Nii 
nagu eesti seltskonnal ja tema kultuuril veel tänaseni 
puudub rahvusilme ja seda otsekohe juurde pookida ei saa 
teoreetilise soovi abil, nii ei või see ka kunstis sündida 
üleöö, vaid aeglaselt kujunedes. 

Kultuuril ja selle avaldusviisidel on oma arenemissea- 
dused ja nende järele liikus ka meie kultuuri kasvamine. 
Tänapäev on saanud hoopis uueks kõigist 20. sajangu 10-15 
aasta vastuvaielustest hoolimata. Märkamata on tolleaeg¬ 
sed „Noor=Eesti" nõuded ammu teostunud ja palju kaugema¬ 
legi jõutud. Mis tol korral vanemale põlvele tundus kir¬ 
janduse stiilis ja kunstis võimatu, on nüüd enesestmõis¬ 
tetav. Tolle aja impressionistliku iseloomuga kunst on 
nüüd vastuvõetav ja eeskujulik mõõdukas - terve... 

Maailmasõda tõi kogu Euroopasse pettumuse vanade ide¬ 
aalide, traditsioonide, tõekspidamiste, eluvormide vastu. 
'Sõja verised kired näitasid, et ilm polnud vanade tõdede 
kuulutamisega saanud paremaks. Elu instinktid hakkasid 
tundma tarvidust uute ilmutuste järele. Inimhing tungis 
mõjule. Vana realismist kantud välise ilma ja selle vor¬ 
mide kultus lahtus ja asemele astus hinge sügavuste kumar- 
damine vaiml istes ringides - Me näeme erakordset usu¬ 
lahkude lokkamist, antroposoofilisi huvisid, tungi india 
jogide õpetuse järele jne. Kunstis näeme realismi (mille 
hulka oluliselt kuulub ka impressionism), välisilma vor¬ 
mide kadumist ja hinge väljenduse - ekspressionismi ase¬ 
mele astumist. 

Ka eesti kunst hakkab ilmutama tugevalt ekspressioone 
ja ekspressionismi=kooli omadusi. Need omadused esinevad 
muuseas tuntavalt ka N. Triiki ja K. Mägi uuemas 
loomingus. Samuti leiame seda P. Areni juures, hiljem 
vähemal mõõdul ka mõnes J a n s e n i teoses, jne. 

Uuema kooli kaaluvaks nimeks sai A. V a b b e oma virtu- 
: osi teed iga'keset'ekspressi onist Iikke ja kubo=futuristlikke 
huvisid ning kõige hiljem rikkaliku anniga graafik Viiralt. 

Skulptuuri alal oli J. Koort jõudnud kaaluva tüse¬ 
duseni, noori skulptoreid oli juurde kasvanud, samuti 

palju maalijaid. 1917,- 18,- 19 olid juba kunstnikkude pe¬ 
red Tartus ja Tallinnas. Kunstielu muutub inten¬ 
siivseks. Kunstnikud hakkasid juba grupeeruma rühmadesse, 
et koos oma huvide eest võidelda nii vaimljsel kui aine¬ 
lisel pinnal. Tartus oli kunstnikkude pere suurem ja selle 
kunstnikuiseteadvus vahest tugevam kui Tallinnas . 
Sellepärast näeme seal ka Eesti esimese kunstnikkude or¬ 
ganisatsiooni „P a 1 1 a s e" sündimis t 1918 . aastal. 1921. 
aastal registreeriti Eesti Kuj utava t~e Kunst rfüT k - 
kude Keskühing Tallinnas . Pea tuli selles ilm¬ 
siks sobimatus meeste vahel ja osa kunstnikke lahkus EKKK 
ü=st ning asutas 1922 E. Kunstnikkude Liidu. 1923. 
aastal organiseerusid kõige nooremad kunstnikud, iseloo¬ 
mult kubistid, E. K. Rühmaks . Kõik neli kunstnikkude 
organisatsiooni on agaralt korraldanud kunstinäitusi nii 
Tartus kui Tallinnas ja provintsilinnakesteski. Kuni tä¬ 
naseni on Eestis kunstinäitusi olnud üle 50. Eesti selts¬ 
kond on vaene ja kunstinõu.dmistes arenematu. Sellepärast 
on eriti viimasel ajal kunstiteoste omandamine näituseilt 
õige harukordne. Paljud näitused on töötanud kahjuga, nii 
et kunstnikud on pidanud vahel teoste näitamisele tuhan¬ 
deid juurde maksma. 

Kunstielule olid tarvilikud ka suuremad ülevaatenäi¬ 
tused, et pilti saada meie kunsti mitmeaastasest tegevu¬ 
sest. See on aga väga kulukas ettevõtte, mis kunstnikku¬ 
del enestel käib üle jõu. Sellepärast võttis nende kor¬ 
raldamise enda peale haridusministeerium. Esimene ülevaa¬ 
tenäitus oli 1919. a. suvel Tallinna kommertsgümnaasiumi 
ruumides. Osavõtt sellest näitusest oli väga suur. Vaa¬ 
tajaid oli mitu tuhat. 

Teine ülevaatenäitus oli 1925.a. sügisel Tallinna muu¬ 
seumi ruumides Kadrioru lossis. See oli arvult veel suu¬ 
rem: esitatud oli umbes 500 teost. Tol korral näidati maa¬ 
le ja skulptuuri, mis tehtud pärast esimest ülevaatenäi¬ 
tust . 

Esimene eesti kunstinäitus välismaal korraldati 1926. 
aasta aprilli kuul Riias, kus näidati teoseid, mis valmi¬ 
nud viimase 25 aasta kestes. Näituse korraldas haridusmi¬ 
nisteerium. Vastav komisjon valis 137 teost 37 autorilt. 

Riias võitis eriti skulptuur J. K c o r t i esinemisega, 
kuna maalidel ei olnud õnne arvustuse ilmas (uurijaile on 
haridusministeeriumis näituse korraldamise aktid ja ka Riia 
lehtede arvustused saadaval, samuti on seal materjaalid 
kahe ülevaatenäituse kohta). 

Et kodumaal kunstihariduse saamist võimaldada, töötab 
Tartus iseseisvusest saadik kõrgema kooli õigustega kuns¬ 
tikool „P a 1 1 a s". Kursus kestab seal kuus aastat ja õppi¬ 
da võib maalimist, skulptuuri, graafikat. 

Kunsti ainelised tingimused on meie kodumaal olnud ala¬ 
ti rasked. Eesti iseseisvusepäevil muutusid need veel 
raskemaks, kuna rahva jõukus kestvate sõjaaastate jooksul 
oli tuntavalt langenud. üldse on märgatav ka vaimline 
kriis, mida kodumaa praegu põeb. Korruptsioon omas sajas 
avalduses on vaimlised huvid halvanud ja kunsti rahvale 
teinud kõrvaliseks asjaks. Teinepidi on see mõjunud ka 
kunstnikkude peale, kes alalises kitsikuses olles loomi¬ 
ses vist on näidanud teatud väsimust. Eesti kunstis puu¬ 
duvad peaaegu meisterteosed kompositsiooni alal. 

Kunstile püüab abiks olla kultuurkapitali kujutava 
kunsti sihtkapital. Kultuurkapitali seaduse algatajaiks 
olid kirjanikud, kes iseeseisvuse algul õhutasid mõtet, et 
kirjanduslik looming ei suuda anda elatismiiniumi, selle¬ 
pärast tuleks valitsuselt kirjanikkudele kui rahva õpeta¬ 
jaile palka maksta. Sellest mõttest kujunes lõpuks kul- 
tuurkapitali=seadus, mis toob summasid kaudsete maksude 
näol lõbustuste, alkoholi jne. pealt, ja millest nüüd väl¬ 
jatöötatud korras toetust saavad teiste kõrval ka kunst¬ 
nikud. Kultuurkapitali abil võimaldatakse kunstnikkudele 
tööülesandeid, omandatakse teoseid jne. Kultuurkapital 
tegutseb 1925. a. juunist saadik. Summade tarvitamine on 
autonoomne selles mõttes, et kunstnikkude esitus nende 
saatuse otsustab. 

Eesti kunsti populariseerimiseks on seni tehtud väga 
vähe, samuti nagu õige vähe on rõhku pandud esteetilise 
maitse kasvatamisele. Meie kodude seinad on kunstist al¬ 
les lagedad, meie koolimajades ei leidu kunstiteoseid. 

1919. a. otsustas valitsus eesti kunsti albumi välja 
anda. Selleks valiti isegi umbes 150 maali esimeselt üle- 

vaatenäituselt ja saadeti Berliini, kus albumi kavatseti 
trükkida. Aga et valitsusringidel hiljem asja vastu suu¬ 
remat huvi polnud,loobuti kavatsusest. 

1926. a. kevadel ilmutas kujutavate kunstide sihtka¬ 
pitali valitsus kultuurkapitali abil esimese „ E e s t i 
kunsti aastaraamatu",, kus toodud mitukümmend re¬ 
produktsiooni meie kunstist 1924-1925. See on esimene suu¬ 
rem teos, mis meie kunsti tutvustab ka seal, kus näitusi 
ei saa korraldada. 

Varem ilmutas kunstnik Espenberg kaks „V ä i k e s t 
mapi", kus on rida värvilisi reproduktsioone tuntud maa¬ 
lidest . 

Muuseumid on meil veel noored ja aineline seisukord, ei 
ole sinna lubanud omandada kunstiteoseid suuremal arvul. 

Eesti kunst on koondatud peaasjalikult Tallinna Eesti 
muuseumi. Osa teoseid on Tartus E. R. Muuseumis. Omal ajal 
peeti vastavate asutiste esitajate koosolekuid haridusmi¬ 
nisteeriumis (1924 ja 1925 a.), kus tuldi otsusele, et 
muuseumid tuleks nii korraldada, et Tallinna omast saaks 
peaasjalikult kunstimuuseum. Nii see vist kujunebki. 

Kas on muuseumis meie kunsti paremad teosed? Seda ei 
või kõige kohta ütelda. Seal on häid maale, on aga ka üsna 
nõrku. Sest nii mõnigi parem maal on erakätes juba vare¬ 
mast ajast. Ostusid muuseumi jaoks tegi haridusministee¬ 
rium. Ostukomisjon valis paremad teosed näitusilt ja need 
on nüüd muuseumis. Peale selle oli haridusministeerium 
sunnitud tegema ka juhuslikke ostusid kunstnikkudelt neil 
kordadel, kui neist mõni oli kas haige või aineliselt väl- 
japääsemata seisukorras. Nii on toetamise mõtte nimel muu¬ 
seumi pääsenud ka neid teoseid, mis kunstnikul jäänud pil¬ 
tide hulgas paremat leida oli. 

Eesti kunsti ajalugu ei ole veel kokku seatud. Selle¬ 
pärast on väga raske ülevaadet saada meie kunsti arenemi¬ 
sest ja kunstnikkude elust. On olemas ainult kirjutusi 
kunstinäituste, kunstiprobleemide, kunstipolitika, mõne 
üksiku kunstniku üle ajalehtedes ja ajakirjades. Kunstikü- 
simuste üle on viimasel aastakümnel kirjutanud peaasjali- 
šelt K. A. Hindrey (Postimees, Päevaleht), J . K o m- 
pus (Päevaleht, koguteos „Eesti" ilm. 1926), R. Kangro- 

Pool (Postimees, Päevaleht, Looming) A. ilaga (Päeval., 
Looming) , Julius Genss (Looming) , M. Pukits (Posti¬ 
mees, E. Kunsti aastaraamat) jne. 

Monograafilised teosed meie meistrite üle puuduvad. 
1926. a. oli Tallinna börsesaalis J. K ö 1 e ri 100‘ a. mä¬ 
lestusnäitus. Näituse kataloogis leidub 10 reproduktsioo¬ 
ni ja lühikene elulugu. A. A 1 1 e 1 on praegu teoksil mo¬ 
nograafia K. Mägi üle, mille otsustas „Pallas" ta sur¬ 
ma puhul välja anda. 

Nii oleks lühike ülevaade eesti kunstioludest: kunst 
on Eestis õige noor ja ta on arenenud olude piirides nen¬ 
de kunstivooludega käsikäes, mis sellel lühikesel ajajär¬ 
gul vaheldusid Euroopa kunstimail. Eesti ei ole seni ari- 
nud erilise silmapaistvusega suurmeistrit, küll aga mitu¬ 
gi keskmisel küpsel tasapinnal seisvat meistrit ja seile 
kõrval rikka pere kunstiandelisi inimesi ilusa tahtmisega 
rikastada kodumaa vaimuelu kunstiga. Puhkeb Eestis kul¬ 
tuuri üldisem õitseng, annab ka kunst enam ja enam ilusa¬ 
maid õisi ... . 

Peatudes lähemalt kunstnikkude juures, jaotame need 
nelja ossa: 1) vanemad kunstnikud, 2)kunstnikud enne Noor= 
Eestit, 3) Noor=Eesti aegsed kunstnikud ja 4) iseseisvus¬ 
aja kunstnikud. 


II. 

VANEMAD KUNSTNIKUD. 

Prof. JOHANN KÖLER . 

(1826-1899). 

Tuntud eesti kunstnikkudest kõige vanemaks tuleb pida¬ 
da prof. Johann Köleri, Selle juures on tema ka 
üks meie paremaist maalijaist, on meie oludes suurmeister. 

Oma nime märgib ta piltidel harilikult „ K ö 1 e r = 
V i 1 i a n d i " , ka Koele r, Köhler, isegi K e 1 - 
1 e r ’iks on teda Venemaal nimetatud. 

Köler sündis sügavamail teoorjuse päevil vaese rentni¬ 
ku pojana Viljandimaal Vastsemõisa vallas Lubjasaare talus 
ja sai sellega tunda kõiki neid kibedusi, mis tolleaja 
kurnatud talupoeg pidi läbi elama. Haridust oli tal või¬ 
malik saada õige lühike aeg Viljandi algkoolis ja kolm aas¬ 
tat Viljandi saksakeelses kreiskoolis. Pärast seda teenis 
umbes aasta Vastsemõisas valitseja Faberi juures. Samal 
ajal oli noormehel huvi joonistamise katseteks ja tema joo- 
nistamisanne ei jäänud Faberil tähe 1 panemata. Faber soo¬ 
vitas Köleril õppida maaleriks. Nii sõitiski 13 a. Johann 
aprillis 1839. a. Võnnu linna valitseja venna maalermeis¬ 
ter Faberi juure, kus töötas kuus aastat ja sai maalri 
seliiks. Õpipoisina töötas ta paljudes mõisates ja harit¬ 
laste maja,des, kus nägi muuseas esimest korda ka kunsti¬ 
teoseid. Kr e n o ni lossis nägi ta vanade meistrite maa¬ 
lisid ; Birkenruh eragümnaasiumi direktori 'korteris 
meeldisid ta]le eriti baltlase=kunstniku A. Pezoldi 
portreed. Kandes eneses suurt varjatud kunstitalenti, sai 
ta ülimaks ihaks saada kunstnikuks. Maalrisellina võis ta 
ju leiba teenida igalpool. Mõte ja otsus oli küps, Köler 
muretses sõidurahad, müüs selleks isegi palitu ja sõitis 
1846. a. Riiast laevaga Peterburi , kus kunsti 
võis õpp ida. 

Peterburis ei naerata aga õnn kergesti ja Köler töötab 
sildimaalrina kaks aastat meister Guelitzi juures. Alles 
1848.a-. hakkab ta kunsti õppima kunstiakadeemia õhtuklas- 
sides, jätkates päeval raha teenimiseks oma käsitööd.. 
1851. a. saab Köler prof. A. Markovi õpilaseks loodus¬ 
klassis. Ta jätab maalri töö, võitleb üliõpilasliku näl¬ 
gimisega ja kontsentreeeib kogu oma tegevuse maalimisele. 
Töö tulemused ei ole halvad, energia on võitnud ja 1853.a. 
hakkab õnn naeratama. Nimelt saab ta akadeemia aktusel oma 
tööde (joonistuste) eest ühe suure ja kaks väikest hõbe 
auraha korraga. Kunstide Edendamise Selts võimaldab Köle- 
rile väikese stipendiumi, mis kergendab edasitöötamist. 
1855. a. saab ta kompositsiooni „Herkules toob Tserberose 
põrgust" eest väikese kuldauraha ja 1857. a. suure kuld¬ 
auraha teose eest: Kuningas Saul Endori nõianaise juures" 
Maalrist oli saanud kunstnik. Tee ellu oli võidetud. 


15 


Nüüd hakkas noor tunnustatud kunstnik saama eratelli- 
misi. ühe sarnase eest sai ta 1200 rubla. Kölerile ava¬ 
nes võimalus teostada oma soovi - sõita Euroopa suurtesse 
kunstitsentrumitesse suurmeistreid nägema ja ennast täi¬ 
endama. Nii algas ta reisi 1857. a., peatus Saksamaal mit¬ 
mes linnas, käis Belgias, Hollandis, oli kauemat aega Pa¬ 
riisis. Sealt ära tulles reisis Müncheni ja Schweitsi kaudu 
Jtaalia, kus jäi Rooma mitmeks aastaks, s. o. kuni 1862. 
Roomas elades tegi Köler õpereisi Lõuna=Jtaaliasse (Napoli, 
Capri, Sorrento). Jtaalias maalib Köler rea teoseid akva¬ 
rellis ja õlis ning viib lõpule oma Pariisis alatud kom¬ 
positsiooni „ Kristus ristil", mille eest sai 3. 
sept. 1861. a. akadeemiku nime. 1862. a. sügisel jõudis 
ta üle Berliini tagasi Peterburi. Siin asus ta maalimise 
kõrval ka pädagoogilisele tegevusele. Ta kutsuti nimelt 
joonistamise õpetajaks keiser Aleksander II tütar Maria 
juure. (Sellele kohale jäi Köler kuni 1874. a.). ühtlas-i 
võttis ta vastu õpetaja koha Kunstide Edendamise Seltsi 
kuns tikoolis. 

Aastate kestes maalis Köler hulga portreed keisri pe¬ 
rekonnaliigetest ja kõrgema seltskonna esitajaist. Väga 
kordaläinud osutus riigi kantsler vürst A. Go r t s chakovi 
portree. 10. okt. 1867. a. nimetati Köler selle teose eest 
professoriks. Kaks aastat (1869 ja 1871) oli ta akadeemias 
õpetajaks. 1873. a. käis kunstnik Krimmis, kus ta Livaa- 
dias portreteeris keiser Aleksander II. (teise portree 
samast keisrist maalis ta järgmisel aastal Peterburis). 
1882. a. portreteeris ta keiser Aleksander III. 

Sõit Krimmi 70-80 aastatel võimaldas Kölerii mitme 
Krimmi maastiku maalimise. Nimetame neist „Mschatka 
mõis Baidari väravatega ja Aisjuri mõis". 
Need on maalitud 1875. a.. Maastikkude kõrval maalis ta 
suure arvu portreid ja mitu suuremat kompositsiooni. 

Elu viimaseil aastail elas Köler väga vaikset elu ja 
asus Peterburis. Ta suri südamerabandusse 1899. a. Köler 
maeti kodumaale tema sünnipaiga lähedale Suure-Jaani sur¬ 
nuaeda. Hiljem püstitati tema hauale kujur Adamsoni val¬ 
mistatud hauasammas kadunu rinnakujuga. 

Nagu eespool mainitud, võttis Köler sooja südamega osa 
ka eestlaste haridus- ja majanduselu arenemisest. Kasuta¬ 
des oma sidemeid Vene kõrgemate võimukandjatega toetab ta 
agaralt eesti seltskonnategelaste kavatsuste läbiviimist. 
Kuigi need sammud tema isiklikule heaolemisele ei olnud 
kuigi mõnusad, on ta abiks näiteks Liivimaa talupoegade 
saatkondadele, aidates neid keisrile antavate truualamlik¬ 
kude palvekirjade juures (1864, 1865, 1868). 1869. a. nõuab 
ta luba üleriiklikuks korjanduseks Aleksandri kooli heaks. 
C. R. Jakobsonile muretseb ta loa „Sakala" väljaandmiseks 
ja annab Jakobsonile ka rahalist toetust. Köleri viibimi¬ 
ne kõrgemate võimukandjate juures oli kahtlemata sillaks, 
mis meile mõnegi hariduselulise nähtuse tekkimise võimal¬ 
das varem, kui see ehk oleks võimalik olnud muidu. 

Peale vene näituste on Köler osa võtnud kunstinäitus¬ 
test Roomas 1860. a., Pariisis 1867. ja 1868. a., Londo¬ 
nis 1872.a., Viinis 1879. ja 1889.a., Antverpenis 1885.a. 

Eestis olid Köleri teosed I E. kunstinäitusel Tartus 
1906. a., siis E. kunstiseltsi näitusel Tallinnas 1910.a. 
ja E. kunstiülevaate näitusel Tallinnas 1919. a. 

Köleri sajaaastase sünnipäeva puhul korraldas Tallinna 
Eesti Muuseum tema mälestusnäituse Tallinna börsisaalis 
1926. a. 28. III - 19. IV. Näitusel olid teosed, mis ko¬ 
dumaalt kuidagi kättesaadavad. Kõikide üllatuseks oli näi¬ 
tus õig*e suur, olgugi et suurem osa tema maalidest on Ve¬ 
nes ja revolursiooni aeg osalt kuulu järele hävitatud. 
Välja pandud oli 34 õlimaali, 12 etüüdi ja kavandit õlis, 
12 akvarelli, 1 guasch, 10 joonistust, nii kokku 69 ori¬ 
ginaali, Peale nende olid näitusel veel mõned reproduk¬ 
tsioonid puuduvaist originaalidest, mõned päevapildid Kö- 
lerist, tema suguvõsatabel jne. Näituse kataloogist leia¬ 
me andmeid Köleri eluloo ja tegevuse kohta ning kümme re¬ 
produktsiooni . 

Tallinna Eesti Muuseumis võime näha järgmisi Köleri 
teoseid: õlimaalid - autoportree (1859), vürstinna Odojevs- 
kaja portree, Saksa õpetlase portree (1868), Vene rahami¬ 
nister N. Bunge portree (1873), vesiveski Krimmis (1876), 
Krimmi maastik tatarlannaga, Truu valvur (1878), Tulge mi¬ 
nu juure (1881), Lorelei needmine munkade poolt (1887), 

pr. Varese portree (1890), J. Adamsoni portree (1899), 
kunstniku sünnipaik (1863), Greeka sõdurid võitluses (1855) 
ja veel mõni vähem teos. 

Samuti on mitmed maalid Tartus E. R. Museumis, kuna 
suurem osa kuulub eraomanikkudele. 

KARL LÜDVIG MAYBACH. 

Sündis 1833. a. Haljala lähedal. Kunsti õppis ta 1853- 
59 Peterburi akadeemias ja viibis siis kauemat aega Sak¬ 
sas, Schveitsis ja Jtaalias. Genfjs oli Maybach A. Cala- 
me’i õpilane; ta töötas ka Münchenis K. Millneri juures. 
1874. a. pööras ta võõrsilt tagasi ja asus Peterburi, kus 
suri 1886. aastal. 

Maybach oli maastikumaalija klassilises stiilis kül¬ 
made ohutute värvitoonidega. Detailide väljatöötamise pea¬ 
le on Maybach pannud palju rõhku. Oige õhurikas on tema 
Pühajärve maastik ja mõned teised. Eesti muuseumides on 
ainult mõned üksikud vähemad maalid Maybachilt. 

Aastatelt meile kõige lähemal seisab 


OSKAR HOEEMANN 


kes sündis Tartus 1851 . a. Ta õppis 1871 - 1878 Düssel¬ 
dorfi akadeemias, olles Dückeri ja Gebhardti õpilane. 
1884. a. asus ta Peterburi elama, tehes sagedasi sõitusid 
Eestisse. Hoffmann suri Peterburis 1911. a. 

Hoffmann on õige palju maalinud schanre eesti talupoe¬ 
gade toiminguist. Eesti maastik koos eesti talupoja tüü¬ 
pidega, kõrtsid, põllutöö, eesti kohtunikud, raugad, rah¬ 
variie jne. on Hoffmanni^e olnud varaaidaks suurimal mää¬ 
ral. Ta maalis peamiselt õliga, aga tal ei puudu ka ofor¬ 
did ja akvarell. Hoffmanni õnnestanumaiks teoseiks tuleb 
pidada väikseid maale, kuna suuremais teoseis tundub tea¬ 
tud tühjus. Hoffmann ei oie Eestile annud mitte üksnes 
häid maale, vaid need maalid on ühtlasi ka väärtuslik ma¬ 
terjal meie kultuurajaloo õppimiseks. 

H. maale on näha nii Tallinna kui Tartu muuseumis. 

19. sajangusše (kuigi vanad päevad ulatuvad kaugele 20. 
sajangusse) kuuluvad meie silmapaistvamad skulptorid A.. 
Veizenberg ja A. Adamson, kes ka töötasid suu¬ 
rema aja oma küpsusest võõrsil. 

AUGUST VEIZENBERG , 

sündis 1837.a. vaese talupoisina, õppis esialgu tisleriks 
ja elatas end selle tööga palju aastaid. 1862. a. sai ta 
võimaluse sõita Berliini, kus töötas puunikerdajana ja 
viimaks pääses kunstide akadeemiasse immatrikuleeritud õpi¬ 
lasena. Berliinist kolis Veizenberg Peterburi, kus töötas 
akadeemia juures vabakuulajana. Peterburis ei olnud temal 
aga õnne ja ta rändas Müncheni, sealt Viini ja edasi Roo¬ 
ma, kuhu jäi väga kauaks (1873-1890). Roomas olles sai ta 
mõned tellimised, sai ka mõned tööd müüa Pariisis ja Mel- 
hournes. Veizenberg tarvitas peaasjaliselt marmori, see 
oli aga kulukas ja nii oli ta eluaja aineliselt väga ras¬ 
kes seisukorras, sest tal ei olnud õnne müümises. Veizen¬ 
berg oli küll suure tööjõuga ja ta produtseeris palju. 
Aga ta kunstianne oli keskpärane ja nii ei paku ka suurem 
osa tema teoseist midagi erilist. Tema paremad teosed on 
Hamlet, Barrabas, Kristus, Koit ja Hämarik ning mitmed 
teised, nagu allegorilised Estonia, Rooma, Rossia jne. Tema 
valmistatud on ka meile kõigile väga tuntud Dr. Kreutzval- 
di rinnakuju ja mitmed teised rinnakujud eesti tegelas¬ 
test, nagu J. V. -Jannsen, L. Koidula, Dr. J. Hurt jne. 
Üheks paremaks rinnakujuks osutub tema enese kuju, mis 
asub praegu Tallinna E. Muuseumis. 

Veizenbergi teoseis puudub individuaalne joon. Ta ar¬ 
mastas omaaja lapsena joonte klassilist rahulist ilu ilma 
ekspressioonideta. 

Suur osa Veizenbergi teoseid asub Tallinna E. Muuseu¬ 
mis ja mõni (Linda) Tallinna provintsiaalmuuseumis. Et Vei¬ 
zenbergi teoseist suurem osa ei ole kestvama loomingu 
väärtusega kui meisterteosed, siis on muuseum nendest üles 
seadnud ainult väikese valitud osa, kuna suurem osa on 
paigutatud ladudesse. 

Viimased rauga aastad elas Veizenberg Kadrioru tiib- 
hoones ja sai eesti valitsuselt toetust. Ta suri 1921. a. 
ja maeti vabariigi valitsuse kulul suurte auavaldustega 
Tartu. 


Prof. AMANDUS ADAMSON, 

sündis 1855. a. Paltiski lähedal merimehe pojana. Tema 
head puunikerdaraise andi märgati väga vara, juba poisike¬ 
sena koolis käies. Ja ta ise tundis kustumata tungi kunsti 
järele. 14 aastasena võttiski ta ette oma argonaudikäigu 
kaugele kuldvillaku järel v e; - nimelt põgenes ta Peterburi. 
Sealt toodi aga poisike tagasi ja nüüd asub ta õpilaseks 
puunikerdaja juurde Tallinnas. Hiljem töötas Adamson sa¬ 
mal alal edasi Peterburis ja Riias. 1874. a. sai ta Peter¬ 
buri akadeemia õpilaseks, kus töötas ja arenes õige hea 
eduga, saades teoste eest aurahasid. Adamson lõpetas aka¬ 
deemia 1897. a. „Ristija Johannese bareljeefiga". Hiljem 
töötas ta Pariisis seitse aastat ja esines seal näitustel. 
Vene tsaar omandas tema „Hukkuva laeva viimase ohke" ja 
kinkis selle Prantsuse president Loubefile. Adamson sai 
pea kuulsuseks ja nimetati professoriks. 

Adamsonii on peeneim tehnika puunikerdamises; ta ana¬ 
toomia tundmine on eeskujuline ja fantaasiarikas. Ta töö¬ 
tab miniatüüride kallal ja loob monumente, tema materjal 
on puu, marmor, pronks. Adamson töötab praegu veel vana 
raugana ja on saanud rea tellimisi Eesti vabadussõjas lan¬ 
genute määlestussammaste peale. Siiski on Adamson meister 
enam miniatüürides. Sellepärast ei ole tema monumendid 
tihti kõige õnnestanumad moriumentaliteedi nõuete seisu¬ 
kohalt . 

Nimetame siin tema monumente: mälestussammas Pärnu 
surnuaial, sammas Rakveres, Viljandis, Narvas, Kreutzvaldi 
sammas Võrus, V. Reimanni sam m as Tartus, vene aegne Rus- 
salka t sammas Tallinnas jne. Vene keiserriigi ajal sai 
Adamson ülesandeks Romanovite suguvõsa mälestussamba val¬ 
mistamise, kuid see jäi ilmasõja lahtipuhkemise tõttu teos¬ 
tamata . 

Oma loomingus ei ole Adamson lüürik, vaid dramaatik, 
s.o. elu pingulolekute väljendaja. Veizenbergi iseloomus¬ 
tab.rahu, Adamsoni tung ja põnevus. Tema vähemaist teo¬ 
seist on mitmed Tallinna, Riia jne. muuseumides. Nimeta¬ 
me neist vähemaist meisterteoseist ..Sapho" (marmor), „Äre- 
val ootel" (puu), „Koit tervitab agu" (puu), ..Kalevipoeg j a 
Sarvik" (marmor, J. Tõnissonile seltskonnategelaste poolt 
kingitud), „Laeva viimane ohkamine" (marmor), ..Mereheli- 
nate kuulaja" (marmor) jne. Uues Pauluse kirikus Tartus 
leiame Adamsoni marmorist valmistatud altarikuju. 

Vähema tähtsusega eesti kunstile oli 


T 0 N i S 


GRENZSTEIN , 


kes kodumaalt väljarändas, Düsseldorfis õppis ja hiljem 
Saksasse jäigi ning sinna ka suri (sündinud. 1863., suri 
1916. a.). Kodumaal on vähe tema teoseid, nii ainult kaks 
portreed luuletaja K. E. Söötist, Nõo kiriku altaripilt, 
kujutus ..Oleviku" toimetusest 1882. a. ja kompositsioon 
..Vanemuise laul". 

II. KUNSTNIKUD KODUMAAL ENNE 
N00R = EESTIT . 

Nagu juba eespool tähendasime, olid Eesti olud kuni 
19. sajangu lõpuni koguni sündmatud kunstide õitsenguks. 
Meie kunstianded rändasid võõrsile ja said seal endid aval¬ 
dada edurikkalt. Nagu nägime, on nendest meestest mõned 
võõrsile jäänudki, kuna mõned vanemas eas kodumaal edukalt 
edasi on töötanud isegi kuni tänapäevani (Adamson). 

Olude kodumaal paranedes asusid kodumaale töötama maali¬ 
jad Ants Laipmann ja vennad Kr. ja P. Raud. 


ANTS LAIPMAN, 

sündis 1866. a. haritud taluomaniku pojana. Isa oli tuntuim 
teguinimene omas vallas ja ema kõneles isegi saksakeelt. 
Haridust mõisteti Laipmanide talus hinnata ja noor Ants 

käiski siis koolis Haapsalus, Pärnus ja Tallinnas. 1887. 
a. sõitis Laipman Peterburi ja õppis seal maalimist, olles 
läbikäimises ka prof. Köleriga. Tulise mehena, kes elu ei 
kartnud, oli ta hiljem kauemat aega väeteenistuses ratsa¬ 
mehena oma venna asemel ja sealt vabanedes asus ta uuesti 
kunsti õppima. Baltimai.lt pärit oleval maalijal prof. Geb- 
hardil Düsseldorfis oli tol ajal kaaluv nimi, ja Laipman 
ihkas saada tema õpilaseks. Et raha puudus, aga raskustest 

Laipman jala Düsseldorfi minna, 
kõndimise järele a. 18S1. Ta 
töötades tema klassis Düssel- 
käis Laipman Tallinnas ja läks 
a. uuesti väljamaale, olles Pariisis, Münch,enis 
Oma teoste esimese näituse korraldas ta Tal- 


pidi võitu saama, otsustas 
kuhu jõudiski kuuenädalise 
saigi Gebhardi õpilaseks, 
dorfi akadeemias. 1899. a. 
siis 1900 
ja Viinis 

linnas a. 1901. ühtlasi kogub ta enese ümber paarkümmend 
õpilast ja hakkäb nii kodumaal noorte annete juures eden¬ 
dama kunstitehni1ist haridust. 1907. a. asutab ta kunsti¬ 
harrastajalt Tallinnas esimese kunstiseltsi. 

Tolleaegses pärast 1905. a. revolutsiooni reaktsiooni¬ 
lises õhkkonnas tunnus Laipman vene võimukandjaile luba¬ 
matuseni vabameelne ja ta saadeti 1907. a. maalt välja. 
Laipman reisis Itaalia, peatus seal kauem Capri saarel, 
reisis siis edasi Aafrikasse ja jõudis kodumaale alles 
1913. a. Siin avas ta uuesti ateljee ja andis paljudele 
kunstiannetele esimese õpetuse ja ka sooja armastuse kuns¬ 
ti vastu. 

Laipmanil on meie kunstikultuuri sündimisloos õige 
väärikas koht. Tolleaegrte Tallinna seltskond oli üsna pii- 
ratud=materialistl jk. Vaimuelu ja küsimused ilust ja mait¬ 
sest olid õige võõrad._ Väga energiline Laipman tõi sesse 
seltskonda uue tuule. Õpiti mõtlema, et.on ka olemas kunst 
ja et kunst kultuurilmas on tegur, milleta' kultuur läbi ei 
saa. Ühtlasi avas Laipman tee kunstile paljudele, kel 
puudus võimalus oma andeid arendama minna võõrsile. 

Laipmani teos „Kaugel näen kodu kasvamas" (Dr. Kreutz- 
valdi kujutus) sai omamoodi rahvuslikuks teguriks. Olgugi 
et see teos puhtkunstiliselt vahest palju ei kaalu (asub 
praegu Estoonia teatri juhatuse ruumis), ometigi sai see 
oma sisu ja mõtte pärast läbilöövaks: ta sai seinaehteks 

suurele osale eesti rahvuslikult mõtlevatest haritlastest 
(teos reprodutseeriti värvides). See teos on maalitud en¬ 
ne 1907 . a. Sellest ajast on pärit ka tema M. Gorki 
portree. 

Aafrikas reisides maalis ta terve rea sealseid tüüpe. 
Nendest osutub paremaks „Mia patrona" (Tallinna E. muuse¬ 
um) . Peale selle Aafrikast pärit: Beduiini eit, beduiini 
neiu jne. 

Kodumaal on Laipman tuntud hea talupojatüüpide armas¬ 
tajana ja me näeme temalt hulga sarnaseid maalisid, nagu 
„Vana'Aitsam" (T. E. R • M. ) , Eesti taat (Tall. E. M.), Piibu 
taat, Läänemaa neiu jne. 

Laipman on peaasjaliselt portretist ja maalib pastel¬ 
liga. Temalt on ainukene õlimaal: Kasakapoiss (Tall. E.M.). 
Portreed on enamasti perekondades, kust nad telliti. Oige 
headeks osutuvad Laipmani mõned autoportreed (nendest kaks 
Tall. E. M.). Üldse on Laipman hea ilme tabaja impressio¬ 
nist, sest välised muljed on tema teoseis elevil. Kõrge 
kunstilise tasapinna on Laipman savutanud eriti mitmes na- 
ture morte’is, kus pehmetes toonides edasi antud lillede 
elav lopsakus. 

Iseseisvuse päevil maalis Laipman mitmeid eesti tege¬ 
lasi ja need asuvad nüüd vaiitsusehooneis ja Tallinna rae- 
koj as. 

Laipmani loomingut on kahtlemata piiranud see ümbrus, 
kus ta sunnitud töötama. Ta pidi palju produtseerima pere¬ 
kondadele selleks, et ülespidamist teenida. Sellega ongi 
osalt'seletatav, et Laipman puht kunsti seisukohalt võe¬ 
tult pika aja kestel annud võrdlemisi vähe jäädavamat. 
Ühtlasi ei ole Laipman rinnaportreedest ja peadest kuida¬ 
gi palju kaugemale saanud (peale mõninga erandi, nagu 0. 
Hermani portree Tall. E. M. jne.), ja see annab tema loo¬ 
mingule teatud piiratud maigu, olgugi et ta seda rikastab 
vähemate maastikkudega ja nature mortidega. Laipman on 
mitu,, oma ainet raitu maalinud korda, sellepärast võime 
mõnda tema teost näha väheste muudatustega mitmes kohas. 

KRISTJAN RAUD 

oli Tartule selleks, mis Laipman Tallinnale, nimelt esi¬ 
meseks kohale jäänud eesti kunstnikuks, kes samuti kui 
Laipman andis õpetust noortele annetele. Ta sündis 1865.. 
aastal ja õppis kunsti esialgu Peterburi akadeemias. Seal 
õppimise pooleli jättes sõitis Raud väljamaale ja jatkas 
tööd Müncheni akadeemias, kuna varem 1896. a. oli pool 
aastat töötanud Düsseldorfis. Münchenis oli Raud Wilhelm 
v. Diezi õpilane. Suure armastusega käis Raud järjekind¬ 
lalt ka sealseis muuseumides ja on ise,arvamisel, et just 
muuseumid olid tema kõige paremaiks õpetajaiks. Tartu asus 
Raud 1901. a. ja algas pedagoogilist tegevust, töötades 
oma õpilastega kodus ning hiljem joonistusõpetajana ka 
koolides. 

Sedaviisi eluülalpidamist teenides jäi Raudil vähe 
aega loomistööks. -Kr. Raud kui sooja ja intelligent hin¬ 
gega mees kisti aga kaasa ka rahvuskunsti arendamise mõt¬ 
test. Nimelt otsustati pärast Dr. Jakob Hurti matuseid 
suure sõnalise rahva vanavara korjaja mälestuse austami¬ 
seks asuda energiliselt Eesti Rahva Muuseumi asutamisele. 
Nii algas hoogne ainelise vanavara - etnograafiliste ese¬ 
mete kogumine, jätkuks sellele vähesele, mis varem kogu¬ 
nud Dr. 0. Kallas ja Õpetatud Eesti Selts. See suur kul¬ 
tuurtöö vajas vaimustatud juhte ja üheks sarnaseks osutus 
Kristjan Raud, kes asjale andus kogu oma hingega. 
Ta töötas muuseumis ja kirjutas ajalehis virgutavaid ja 
selgitavaid artikleid vanavara korjamise tähtsusest. Ta 
oli veendunud, et eesti rahvuslik kunst ei saagi sündida 
muidu, kui ainelise vanavara ornamentika ja värvide alu¬ 
sel, sest rahva omapära, rahva hing, ilutunne jne. väl¬ 
jendub rahva enda loomingu primitiivides. Iseasi on mui¬ 
dugi kõnelda sellest, kas see määratul arvul kogutud va¬ 
navara on suutnud ja suudab meie uue kunsti ilme peale 
mõjuda, mille selgitamine ei kuulu nende ridade ülesan¬ 
deisse. Aga Kr. Raud uskus seda nagu uskusid ka väga pal¬ 
jud teisedki, kes E.R.M. ehitasid. Kr. Raudil on E.R.M. 
saamisloos suured teened. 

i a ^ ll ^ a ? a ° n Kr ' Raud muu te S ev use kõrval jäänud aht- 
ra s Kuid ta on annud siiski mõned maalid ja graafilised 
teosed. Neist tuxeb esimeses joones nimetada temperas maa¬ 
litud nTeel Egiptusse" (varem nimetatud „Rist", näiteks 

Rpnd lä i tUSe J atal ‘ a - 1919) - Sellest tööst maalis 

Raud 1925.a. teisendi õlis (reproduktsioon E. kunsti aas¬ 
taraamatus 1924- 1925. a.). Esimene variatsioon on inse¬ 
ner. Jürgensoni omandus ja asub selle korteris. Teine suu¬ 
rem kompositsioon Raudilt on müstiline triptik söejoonis¬ 
tus „Kaimune id" (ka ins. J. omandus). Nimetada tuleb veel 
kompositsioonide tsükli ..Inimene ja öö" (tusch) ja Euu- 
riaid". Oige tabavalt iseloomustab Raudi sarnaseid teoseid 
H ; Kompus koguteoses ..Eesti", kui ütleb, et Kr. Raudi lü¬ 
rism süveneb aukartuseni maailma ees, tundmuseni, et ini¬ 
mene on väeti avaruste mõõtmatuse kõrval, müstilise reli- 
giositeedini kõige loodu imetaolu.se ees; ning talle näib 
olevat kõik ^imetaoline, imetaoline primitiivse inimese 
un musjou voitmatuseni; ning ta püüab näha ja kujutada 
inimes mingi ühe lihtsa tundmuse võimus, mingi suure 
uidaluse vaes, mis juhib maailma ja inimes Nii pääsevad 
Kr. Raud i s teotsema muinasjutuluse maailm ja religiosi- 
teedi urgläte, mis sünnitavad omapärase hingelise müstika 
ja liginemise rahvakunsti loomis võtteile" 

Peale nende on Raudilt mitmed realistlikud sõejoonis- 
tused nagu „Kartulivõtjad, Talutuba (Tall. E. Muuseum), 
Torupilli mangija" ja mitmed joonistused talupoja tüüpi- 

Kui vanavara korjamise vaimustus eäile tõi rahvusliku 
kunsti mõtte, siis hakati kõnelema ka Kalevipoja ilustami- 
sest. Kalevipoja 50-ne a. juubeli ajal peeti Tartus isegi 
ko ° solek (Vanemuises). Eesti Kirj. Selts kuulutas 
võistlused skitside saamiseks, aga auhinnad olid liig väi¬ 
kesed et kunstnikke tööle meelitada. Nii saadi skitse 
ainult mõnelt nooremalt kunstnikult ja neilt, kes võrdle¬ 
mise vaga lüürilise Kalevipoja illustreerimist pidasid vast 
ng kergeks ülesandeks. Nii ei annud võistlus tagajärgi 
Hiljem jaiKaievipoja illustreerimine Kr. Raudi hooleks, 
ellest oli kuulda nuud juba 15. a. eest, et tema seda 
loomistood teeb. Et Kr.Raud kõige paremini eesti kunst- 

nikkudest tunneb meie rahvuslikke vanavara esemeid, siis 
v-oi-s arvata, et Raudil ehk tõesti õnnestub luua eestipä¬ 
raseid koraalainuid teoseid. 1926. a. E.V K K Ü näitusel 
esines Kr. Raud teemiga, mis kujutab Kalevipoja võidust 
sortsidega See söejoonistus on tehniliselt nii nõrk, et 
vaevalt võib loota temalt illustratsioone Kalevipojale ja 
seliega Eesti kunstirikastamist, rahvusliku kunsti seisu¬ 
kohalt Kalevipoeg on seal rahvusvahelise töölise ilmega 
ja mitte kuidagi lähedanegi meie kangelase-kuninga kuju¬ 
tatavale kujule. Peab arvama et Kr. Raudi tehnilist või¬ 
mast pole jätnud halvamata see, et ta nii vähe on saanud 
mahti maalimiseks. uu 


RAUL RAUD 

on'Kristjani kaksikvend ja sai oma kunstihariduse Büssel- 
sorfis kus õppis prof. Gebhardi õpilasena. Kodumaal on 
P. Raud eLanud Tallinnas joonistusõpetajana koolides ol- 
les muuseas ka akti joonistamise õpetajaks riigi känst- 

P- Raud on elanud väljaspool eesti selts¬ 
konda ja on oige kõrvale hoidnud ka kunstnikkude organi¬ 
satsioonidest. Ta on liikunud enam saksa ringkondades ia 
on kst peaasjaliselt maalinud nende perekondadele. Eesti 
kunstile on ta andnud õige vähe. Ta on kunstinäitustel 
esinenud o.ige harva ja kokku vist umbes tosina teosega, 
millest mitmed on veel etüüdid Düsseldorfi ajast nlgü 
,,Daam punase kübaraga" ja naise poolakt seljatagant (mõ- 
T ^ 11 - Ijesti Muuseumis). Tuntud on ta õnnestunud 
etuud .Muhu rauk" ja suurem valmismaal .Autoportree" (ka 
mõlemad Tall. E, Muuseumis). Peale selle oleme näinud tl 
mait kompositsiooni „Ema viis hälli heinamaale" (i-e üle- 
vaatenäitusel 1919 a ), prl. P . firehmi portreed. paJun 

V “ 0ne<i “«‘Portree* (nendest Uks pas- 
• v 192 ^ a ’ “ aalls p - R aud haridusministeeriumi .tel- 
b4i ra ^ S ! e ^..' k n rator Põlcti PP r tree ülikoolile. p. Raud on hea 
akadeemilise kooliga realist, peaasjaliselt portretist 
jp 3 ,..^olikalt |eose.kuni peensusteni. Ta värvdtoo- 

hallikad; sellepärast vast tundu- 

vad ta teosed isegi pisut kuivadena. Kui realist on ta 
käsituses väga objektiivne ja ilmete edasiandmises täpne. 

Kr.. Raudiga ühel ajal asus Tartu ka 

ALE KSANDER PROMET, 

kelle kodukoht on Narva ja kes oma kunstihariduse sai Pe¬ 
terburis parun Stieglitzi kunstikoolis ning tegi hiljem 
õpereisi Läähe=Euroopa. Promet kuulub nende kunstnikkude 
hulka, kes püüdsid teadlikult luua rahvuslikku kunsti. 
■Kuid, nagu nägime juba eelpool, oli see rahvuslikkuse nõue 
tol korral sarnane, mis pole õieti sobiv loomingu arene¬ 
mise ja sündimise sisemiste seadustega. Eesti tolleaegsel 
elul, tegutsemisel ei olnud kujunenud rahvuslikku ilmet. 
Võõra võimu ümberrahvustamise katsete surve oli vähemalt 
kuni.1.905. a. nii tugev, et eestlasil puudus võimalus (ala¬ 
stes juba kaugemast minevikust) vabaks eluks oma enesepä- 
ra arendamiseks. Eestil oli ainult rahvuslikkuse aade, 
r a?h:v us Pikkuse idee. Kuumades sõnades ja kuu¬ 
mas südames, mis^kuj unemätult kääris j a : hoogu võttis si- 
sem.i;se enesekaitsena. See oli aineks ennem muusikale kui 
..kindla kontuuridega kujutavale kunstile: See oli kahvatu 
; ja>hõre tahtlik romantika, mille poole kujutav kunst siis 
võis pöörda.Loomulik, et võidi uskludä, et meie muinas¬ 
juttude, rahvalaulude, Kalevipoj ä j a teiste kangeiaslu- 
..gu.de illustreerimine annabki rahvusliku kunsti. Ja nii, 
nagu La.ipman oma õpilasi laskis komponeerida sarnaseid ai- 
:.nedd,: nii? asus neid looma A . P r o m e t V Me näeme temalt 
maale Kalevipojast, nagu suur õlimaal ..Lennuk", ..Mardus", 
muinasjutulist ..Kratti ", Jaaniööd" 1 ja teidi . Need om ena¬ 
malt japlt oraamaoidi naiivilt mõeldud ja kaaluvad ka teh- 
;äablise 11 vähe:, sest Promet on nõrk eriti figuuride joonis¬ 
tamises-; Neist, kompositsioonidest ön kõige paremad kaht¬ 
lemata „ Jaaniöö?,, -ja ..Kratt " . Need teosed on maalitud Pro¬ 
met i. nooreas. Oodatud rahvuslikku kunsti aga need teosed 
iei toonud. : . 

oo;! -H-iljvem tegutses Promet kauemat aega Venes joonistämis- 
õpetajana. 1924. 1925. a'. kestel maalis ta uuesti terve 

rea pilte Kalevipoja ainetel, nagu „Põhja piiril seisis 
pere", M Sortsid ja pikne", „Kalevipoeg isa haual" jne., 
kuid need on tehniliselt juha nii nõrgad, et neid vaevalt 
saab nimetada kunstiloos. 

Prometil õnnestuvad kõige paremini nature morte’id, 
iseäranis lilled akvarellis. 

Prometi maalid on laiali erakätes. Kaks näidet leiame 
Tallinna E. Muuseumis (ladus) ja nimelt: „Sortsid ja pik¬ 
ne" ning „Klevipoeg isa haual". 


III . NOOR = EESTI AEGSED 
KUNSTNIKUD . 

Rahvuslik romantika andis küll, hoo ja tarviduse mõis¬ 
te kunstist, kuid ta ei suutnud anda kultuurilist kunsti 
ennast. Tarvilikuks sai võitlus kunstikultuuri eest, üldse 
kultuuri peenendamise eest. Me näeme ka, kuidas vanema 
isamaalaste=aateiaste põlve kõrval noorem põlv kirjanikke 
Noor=Eesti nime all meie arenvale elule hakkab otsima kul¬ 
tuurilist vormi. Paljas ilutsemine isamaaliste mõtetega 
ja arenematu külarealism kirjanduses pidi kasvama tõsiseks 
kunstieluks euroopaliste kunstikultuuri nõuete kohaselt. 
Kuid sellest on lähemalt sissejuhatuses juba kõneldud. 

Noor=Eesti liikumisega läksid kaasa, ka noorepõlve 
kunstnikud, kes tol ajal õppisid kas Pariisis, Münchenis 
või Peterburis. Need kunstnikud olid tolleaegsete kunsti¬ 
voolude ja kunstiteoreetiliste otsekoheste mõjude keskel 
ja omandasid ka enestele vastavad veendumused. Me näeme, 
kuidas see Eestisse tõi impressionistliku käsitusviisi ja 
sellele lähedalseivad nähtused. Siin tuleb eeskätt mai¬ 
nida Konrad Mägi t, Nikolai Triiki, Jaan 
K o o r t i ning rida teisi. 


KONRAD MÄGI 

sündis Tartu lähedal Uderna mõisavalitseja abilise pojana 
a. 1878. Peale lühikest kooliskäimist hakkab Mägi puuni- 
kerdajaks Bandelier mööblivabrikus Tartus. Sel ajal 

avas kohalik Saksa Käsitööliste Selts maalija R. von zur 
M ü h 1 e n i juhatusel maalimise ja joonistamise õhtukursu- 
sed. Seal sai esimese õpetuse kunstis ka Mägi. 1902. a. 
avaneb, Mägile võimalus sõita Peterburi. Ta läks parun 
Stiöglitzi kooli ja õpis seal prof. Adamsoni juhatusel kaks 
aastat puunikerdamist. Kauemaks ei saanud Mägi sinna jääda, 
sest tuli 1905. a. revolutsioon, mis temagi kaäsa tõmbas. 
Koolis õppis ka teisi eestlasi ja neil tuli kui vabameel¬ 
suse pooldajail koolijuhatusega konflikte. Mägi töötas 
siis edasi eraateljees (G-oldbergi erakursustel) ja kavat¬ 
ses astuda kunstide akadeemiasse. Kõik jäi katki ja Mägi 
sõitis 1906. a. koos teiste eestlastega Ahvenamaa saar¬ 
tele. Seal sünnib Mägis järsk murrang. Nimelt jätab ta 
punikerdamise ja hakkab maamlimist õppima. Ahvenamaa ilus 
loodus ja värviküllus olid ta juhatanud sellele teele, 
millele ta lõpuks jäigi - maastikumaalijaks. Veel sama 
aasta sügisel kolib Mägi Helsingi, teenib seal ülalpida¬ 
mist Dr. J. Hurti vanavarakogude ümberkirjutamisega ning 
jatkab maalimist Ateneumi vastavais klassides. 1907 a. 
sõidab Mägi juba Pariisi ja sealt 1908. a. Norrasse, kuhu 
jääb kolmeks aastaks. Norras tuli Mägil võidelda kõige ki¬ 
bedamalt ainelise kitsikusega, aga sealt on siiski pärit 
juba osa tema maalidest, mis eesti näitusil tähelpanu vää¬ 
risid. 1910. a. sügisel sõidab Mägi uuesti Pariisi ja õpib 
seal katkendiliselt Calarossi juures. Üldse tuleb märkida, 
et Mägi maalimist kunagi ei saanud õppida süstemaatiliselt 
ja teda mitmeti tuleb pidada iseõppijaks. 

K. Mägi oli kuus aaatat rännanud ringi ja pööris siis 
1912. a. tagasi Tartu. Kodumaal elades produtseeris Mägi 
õige palju. Ta elas suved läbi kas Saaremaal, Mulgis, või 
Võrumaal ja tõi sügiseks näitustele terved seeriad maas¬ 
tikke. ,Mägi võitis pea publiku armastuse ja kunstnikkude 
lugupidamise. Mägi lõi nii ütelda maastiku maalimise koo¬ 
li meil, mis leidis nooremais palju jäljendajaid (V. Or - 
misson, Murakin jne.). 1922.a. sügisel sõitis Mägi Itaa¬ 
lia, mille tulemuseks oli «Itaalia maastikkude seeria - Mä¬ 
gi kõige küpsemad teosed koos maalidega, mis ta maalis 
1923. a. suvel Saadjärve ümbrusest. 

Oma viimased päevad lõpetas Mägi vaimuhaigena Tartu 
närvikliinikus ja ta suri 15. aug. 1925. a. K. Mägi põrm 
puhkab Tartu Peetri koguduse surnuaial. 

K. Mägi produktsioon on väga suur. Tema teosid võib 
liigitada järgmiselt: 1) Norra ajajärk 1908 - 1910; 2) Pa¬ 
riisi ajajärk 1910 - 1912 (sellest järgust on mõned üksi¬ 
kud teosed kodumaal); 3) Saaremaa ajajärk 1912-1914; 4)Vil¬ 
jandi =Võru ajajärk 1914-1917; 5) Pühaj ärve = Võrtsjärve 
ajakärk 1917-1922; 6) Jtaalia ajakärk 1923; 7) Saadjärve 
ajajärk 1923. a. Sarnase liigituse tegi ,.Pallase" kunsti¬ 
ühingu juures olev Mägi mälestamisnäituse komitee, kui kor¬ 
raldati Mägi teoste näitus 1925. a .. detsembris Tartus ja 
1926. a. veebruaris Tallinnas. 

K. Mägi teoseid iseloomustab pinnaline värvide deko¬ 
ratiivsus. Ta on kahe dimensiooni pooldaja, seistes eemal 
loomutruuduse tabamise tahtest. Mägi on värvide lüürik, 
andes maastikust saadud muljetest luuleteoseid, mis kuju¬ 
nenud tema'meeleolude ja objekti kokkusulamisest. Norra 
perioodis on temal stilisatsioon eriti tugev, samuti tu¬ 
gevate kontuuridega võetud, vesi sügavas sinises, mille 
ümber heledamais, tihti tublisti oranshis loodus. Hiljem 
(Saaremaa aeg) näeme, kuidas värvid lähevad eriti heleda¬ 
teks ja ilmekaks. See värvide mäng tuli vist tema sisemu¬ 
se väljendamise tungist. Sest me näeme, kuidas ta hiljem 
impressioonide juurest tugevasti kaldub 
ekspressioonide maalimisele, mis eriti tuleb 
ilmsiks tema kompositsioonides, pagu „Pieta" ja ,.Kolgata". 
Et Mägi oli vähe harjutanud figuraalj oonistust, siis ei 
Ole need kompositsioonid joonistuslikult kõige paremini 
õnnestund, aga sünguse elevuse annavad nad tugevalt edasi. 

K. Mägi on maalinud Vähema eduga ka portreesid, ja mõ¬ 
ned väga õnnestunud nature morte’id. 

Tema teosed on suurelt osalt erakätes, ülevaatliku 
pildi tema toodangust saame aga kokku Tallinna ja‘ Tartu 
muuseumi kogudest. 

K„ Mägi võttis elavalt osa kunstnikkude organiseeri¬ 
misest ja oli kunstikooli Pallase juhataja. j 

NIKOLAI TRIIK 


sündis 1884. a. ja hakkas kunsti õppima 20. sajangu alul, 
töötades Peterburis parun Stieglitzi koolis. Nagu K. Mägi, 
nii lahkus ka tema sealt 1905.a. revolutsioonilistel põh¬ 
justel. Siis jatkas Triik lühemat aega õppimist Tallinnas 
Ants Laipmani juures. Tema kaasõppijaist tol korral nime¬ 
tame siin Uuritsat ja Paul Burmani. 1906. a. sõitis Triik 
Pariisi ja jäi sinna kaheks aastaks, olles Ecole des Be- 
aux-Arts’is ja töötades ka Colarossi juures. Pariisis on 
ta eriti huvitatud van Goghüst, kelle käsitusviisi ta 
süveneb suure huviga. Pärast sõitis Triik uuesti Peterbu¬ 
ri, :: siis 1910. a. Kopenhageni ja sealt edasi Berliini, 
kuhu jäi 1913. aastani, uurides huviga Cezanne’i loomingu 
omadusi. Hiljem elas Triik Tallinnas, maalides eesti kuns- 
, tile paremaid portreesid. Iseseisvuse päivil oli Triik 
Tartus Pallase kunstikoolis õpetajaks ja pärast K. Mägi 
surma lühikest aega kooli juhatajaks. 

N. Triiki tuleb pidada meie tänapäeva kõige andelise¬ 
maks j a mitmekesisemaks maalijaks kaaluva impressionist¬ 
liku käsitusviisiga, mille keskel leiame aga väga tugeva¬ 
te ekspressioonidega teoseid. Van Gogh’i ja Cezanne’i mõ¬ 
jud on tema juures kaudselt märgatavad, aimatavad, kuid 
Triiki individuum ja tugev kunstianne on välised mõjud üm- 
;! bert öö tanud oma enesepäraseks . 

Triik on peamiselt tugev portretist, püüeds kujutada 
: mitte,tüüpe, vaid olulisemat objekti iseloomust, väljendub 
■tema maalis objekti hingeelu kõige tähtsam osa. Siin vää¬ 
rib tähelepanu näiteks näitlejatar pr. Villmeri portree 
(õli), pr. Dr. Lüüsi portree, samuti söejoonistus h-ra M, 
Maranast, A. Laipmannist jne . Peale nende olgu mainitud 
pprt,reed: pr.: ; S)Pmsivart (Talil. E. M.) . pr. Menning, proua 
Suits, pr. Bernakoff. ■ u : 

, Akvarelli tehnika meisterteoseks peetakse pr. Dr. Ko- 
: ,niku portreed:, ■ samuti mitut peajoonistust vähese kolorii¬ 
diga. Kui 1925. a. teise ülevaatenäituse aeg Argentiina 
konsul, lubas kõd-igie. parema teose eest näitusel anda kuldau¬ 
raha, siis määratüsee hindamiskomisjoni poolt N. Trükile 
pr. Dr. Koniku akvarellportree ja pr. Triiki joonistus- 
portree eest. 

Triik on annud ka õjge mitmed graafilised (ka värvi¬ 
lisi) kompositsioonid, milles ta esineb müstikuna, kuju¬ 
tades dämoonilise põhiheliga elu algjõulisi salapärasusi. 
Ta on otsekui võitluses nende jõududega, ta on rahutu, 
kääriv elu ürgjõudude tõlgitsemisel. Nimetame sarnaseist 
kompositsioonidest „Hulkuv koer, Vabaduse sünd, Jaht, Mär- 
tüürium, Alevi kõrts jne.". 

Maastikku on Triik harrastanud vähem, aga tema „Vana 
aed , Soome maastik jne." näitavad, et Triik ka siin ei maa¬ 
li teatud maakohta, vaid selle maakoha iseloomu. 

Triiki teosed on suuremalt jaolt erakätes (tema pro¬ 
duktsioon pole mitte väga suur), osa aga Tallinna ja Tar¬ 
tu muuseumis. 

1925. a. maalis Triik haridusministeerjumi tellimisel 
rektor Dr. H. Koppeli portree ülikooli jaoks, ja 1926. a. 
kujutavate kunstide sihtkapitali ülesandel Eduard Vilde 
portree. t 

JAAN KOORT 

on hästi tuntud skulptor, kes oma tegevuse algas Noor=Ees- 
ti päevil. Ta sündis 1883. a. ja õppis kuni 1905. a Stie- 
glitzi kunstikoolis Peterburis, kust lahkus samuti, kui 
Mägi ja Triik revolutsioonilistel põhjustel. Siit läks 
Koort kolmeks aastaks Pariisi ja õppis seal Ecole des Beux- 
Arts’is skulptuuri ning erakoolides joonistamist ja maa¬ 
limist. Hiljem käis Moskvas, oli mitu korda uuesti Parii¬ 
sis ja elas alul Tartus, nüüd Tallinnas. 

Koort esines kodumaal juba 1906. a. ja on senini ikka 
näitustest osa võtnud. Võõrsil on Koort esinenud Moskvas 
ja Pariisis (viimati 1924. a.). 

Koorti varem produktsioon oli temale vähem iseloomu¬ 
lik, oli õieti kujunemise perioodiks ja sellepärast on 
seal võõrad mõjud ka väga märgatavad. Tundub, et Koort 
on oma esimisi katseid tehes nii Rodini kui ka Bourdelle- 
ni eeskujuks võtnud („Mure, Jbseni pea jne.") 

Hiljem näeme Koorti juures kaldumist kreeka eeskujude 
poole, samuti huvi renessansi vastu. Aga ta ei ole nende 
aegade järeletegija, ei saakski vist olla, sest iga aeg 

ja äjanõue annab vastavad meistrid. Koort ei kujuta elu 
ja ilmete'peenemaid üksikasju, vaid elu üksikasjade ilme¬ 
te kogusummat. Selle summa väljendamine suurtes vormides 
iseloomustab Koorti produktsiooni. Nii nagu on tema teos¬ 
te iseloom raske, monumentaalne, nii on ka tema materjal 
põline, sest : ta tarvitab peamiselt graniiti. Ei saa mär¬ 
kimata jätta, et tema monumentaliteedi taotlemine ja ainult 
suurte pindade tarvitamine mõnele teosele annab osalise 
kohmakuse. 

KoortPfr'raidunud peaasj aliselt päid nii graniiti, kui 
ka marmorisse j a lõiganud neid puusse. Väga kordaläinud, 
õrnad' on boted lapse pead ja meisterlikumaks graniidiks 
tuleb pidada vist ..Poisi pead"(1925.a.),millega ta esines 
II'. T üleVäaüe' näitusel: seal on kunst materiali võitnud, ku¬ 
na seda : p ! alj udfe ; ’ ! teis'te teoste kohta vahel raske ütelda. 
'Peäde r, keskelt Täiame mitmed tabavad talupoj atüübid, nagu 
„Vanamehe pea" (puus ja graniidis) „Eesti taat" jne. nimede 
all. Renessanslikult mõjub tema graniiti raiutud ..Madonna" 
(1925.a.) ja samuti: varem puusse lõigatud pr. Triik. 

Koort on annud ka mõned figuurid, nagu ..Põlvitav naine" 
.(marmori'; -Täil. " -E : . M . ), ..Palvetaja" (palisander) seisev 
nafsf iguur'Puust, naisfiguur pronksis (E. K. L. n. 1926. a. 
'sügisel 1 )’j • Figuurides ei ole Koortil aga seda õnne, mis 
peades.Nei ! s : tundub poosi ja modelli ning tihtigi ei vä¬ 
ilt Se-’'looming' materjali. Kõige suurem figuraalteos ..Pal¬ 
vetaja"'■ tundub poosina,millest ei tunne hoovavat palveta¬ 
ja palve tunde- ekspressioone. 

Kui haridusministeerium 1926.a. kevadel Riias korral- 
•däs eesti kunstinäituse, siis sai Koort läti arvustuse sil¬ 
mis ehitise tähelepanu osaliseks. Lätis on skulptuur ma¬ 
dalamal kui Eestis ja Eestile tähendab Koort palju; nii 
olid'umbes naabrite'*'arvamised' meie skulptorist. 

. ■ i'.-; ' -■ 

. '-i I ..i . ■ • . ■ ' > 

. ( N, .. _ T ri , i . k. .. i , K, Mägi j a J . K o o r t ’ i 
kõrval tuleb.siin järjekorras nimetada A. Uuritsat. Paul 
Burmapi ja V,. Kangro.-pooli, kes samal ajal oma hariduse said 
'Pariisis.. . . , , , , 

ALEKSANDER UURITS 

sündis 1888.a. ja suri 1918.a. Ta sai võrlemisi vähe pro¬ 
dutseerida olles äärmises ainelises kitsikuses. Uurits 
kaldus oma stiilis lihtsatele primitiividele vormidele ja 
andis peaasjalikult graafilisi kompositsioone muinasjuttu¬ 
de ja piibli ainetel. Tema maalidest on vähe teada. Neist 
on parem „Mulati poiss", kui elavais värvides ja kindlas 
kontuuris maalitud portree, siis dekoratiivne pannoo „Ka¬ 
levi" maja (Pirital) ilustamiseks. Nimetada võib ka tema 
K. E. Sööti portreed. Oma viimased eluaastad uitab Uurits 
mööda suurt Venemaad,kuhu ta soetõbi jätabki: ta suri Ve- 
liikije=Lukis. Tema teoseid on Tartus E. R. Muuseumis. 


. PAUL BURMAN 

sündis 1888 t a.,oli kord Laipmani õpilaseks (koos N. Trüki¬ 
ga) ja viibis hiljem Pariisis. Praegu kannatab ta perioo¬ 
diliselt vaimuhaiguse ja mõningase patoloogilise kalduvu¬ 
se all ja elab kauemat aega Seevaldi vaimuhaigete majas. 
P. Burman on väga produktiivne maastikumaalija=impressio- 
nist. On tunne, et ta maalib momendi muljeid (üks eriline 
puht impressionistide omadus) ja sellest oleneb osalt vist 
ka tema kiirus maalimises. Ta on hea värvi meister, tar¬ 
vitades värve suures löögis. Eriti õnnestuvad temal vär- 
vivõtted ka sügavas rohelises,mille puhtuse tabamist pee¬ 
takse raskeks ülesandeks. Burman on annud ka väga häid 
genreüsid ja on meisterlik loomade joonistaja. Ühtlasi 
on ta peen lillede maalija. Nimetame siin tema teoseist: 
Kitsed, Hobused koplis, Kündja, Hirmunud hobused, Pilves 
ilm alevis jne. (I. ülvaate näitusel 1919.a.). II.üleva¬ 
te näitusel 1925.a.oli Burman esitatud 30 mitmesuguse teo¬ 
sega ja Riia eesti näitusel 1926.a. üheksa teosega, mil¬ 
lest märgime: Tööhobused, Rannavärav, ja joonistused: Tii¬ 
ger, Pariisi bulvaar. Oige rikkalikult on Burman esitatud 
Tallinna E. Muuseumis. 

VOLDEMAR KANG-RO-POOL 

sündis Tartus 1889.a. ja sai esimese õpetuse A.Prometilt, 
hiljem Kr.Raudilt. Hiljem õppis Münchenis Azbe juures ja 
pärast Pariisis,kus oli Ecole des Beäux-Art.s’i õpilaseks. 
Ta on maalinud mitmed portreed impressionistlikus tehnikas 
(Naise pea Tallinna E. Muuseumis, R. Rohti portree I.üle¬ 
vaate näitusel,autoportree V.E.K.K.K.ü.n. 1926,daam oran- 
shis V.E.K.K.K.Ü.n. 1926 jne.), kuid mitmes kalduv vanema 
.kooli poole (kaks viimast). 

Kangro-Pooli pärishuvi on aga pöördud figuraalsetele 
kompositsioonidele,mille sisuks sagedasti erootilised mee¬ 
leolud, ürgkired (näiteks: kaks naist, Nana jne.),naiske- 
hade veetlused (hulgas tuschijoonistusis ja suures õlimaa¬ 
lis „Liblikad" 1925). Kauemat aega on ta katsunud õnne ka 
Kalevipoja ainete kallal, mille paremaks tulemuseks on suur 
õlimaal „Kalevipoeg põrguväravas" (1926). Varemasse aega 
kuuluvad tema akvarellid „Ratsanikud "ja mitmed etüüdid ül¬ 
dise „komposits iooni" nime all. Eesti oludes ei sünni kom¬ 
positsioonid kergesti ja see on Ka ngro - Poolilgi olnud ko¬ 
mistuskiviks teoste väljatöötamisel. Mõned tema teoseist 
leiduvad Tallinna E. Muuseumis. 

Pariisi kooli kuulub veel 

ERIK OBERMANN, 

kes õppis Münchenis ja Pariisis ning suri tiisikusse Mar- 
seilles (1911.a.). Obermann esines esialgu karrikatuuri- 
dega(I.E.K.n.l906.a.)jahiljem tuschijoonistustega, mil¬ 
lest paljud olid erootilise vaimuga. Noor=Eesti albumites 
on mitmed tema joonistusist reprodutseeritud. Obermann su¬ 
ri üsna oma arenemise algul. Nimetame siin tema M Pierrot 
ja daam", „Kohviku stseen" jne. 

AUGUST JANSEN. 

Samal ajal, kui ülalmainitud kunstnikud õppisid L.- 
Euroopas, töötasid teised Peterburi kunstikoolides. Hil¬ 
jem kodumaale asudes jäid nendest mitmet peatuma Tallinna, 

nii August Jansen, Peet Aren, Roman Nyman ja teised. Võrd¬ 
lemisi pika kooli sai August Jansen* kes sundis 1881.a. 
Ta õppis varem mitu aastat kunstide edendamise seltsi koo¬ 
lis (kuni 1905.a.) ja siis kunstide akadeemias 1905-1912. 
a. Ta o]i aineliselt kogu aeg väga raskes seisukorras ja 
elatas end igasuguste kõrvaltöödega. Janseni on huvitanud 
meie kodumaa talupoegade elu ja ta on maalinud rea sarna¬ 
seid genre’isi. Nii oli tema akadeemia lõputööks ka stseen 
Muhu talupoegade elust. Me tunneme sarnaseist teoseist 
näiteks tema «Pulmasõitu" (Tallinna E. Muuseumis), «Teel 
kiriku”, «Muhu randlased". Jansen on värviküllane ja kal¬ 
duv ka joones dekoratiivsusse. Pehmes soojas punakas too¬ 
nis on läbi viidud kompositsioonilt sümpaatlik komposit¬ 
sioon «Luige jaht" (Tallinna E. Muuseum) ja suur hulk maas¬ 
tikke, näiteks 1926.a. maalitud "Peetri maja Kadriorus". 
Heast värviraaitsest annab tunnistust «Apelsiinid", (riigi¬ 
vanema korter) maalitud 1924.a. pärast Jtaalia reisi. Port¬ 
reedes ei ole Jansen kõige tugevam, sest märgatav on va¬ 
helgi, kuidas eriti käed pole õnnestunud. Kõige tugeva¬ 
maks Janseni portreeks, ja ühtlasi üheks paremaks uuemas 
eesti kunstis, osutub kahtlemata tema autoportree (Tallin¬ 
na E. Muuseumis), mis maalitud 1924. a. Selles portrees 
tundub monumentaliteeti ja on üllatavalt jõuline sisemusis 
väljendusis. Jansenil on palju huvi ka Kalevipoja=ainete 
vastu. Nii maalis ta juba noores eas Pirita «Kalevi" maja 
jaoks pannoo «Kalevipoeg kivi viskamas" ja 1926. a. nägi¬ 
me söejoonistust «Kalevipoeg karu jahil". Kalevipoja lüü¬ 
riline iseloom on kõigile kujutavaile kunstnikkudele olnud 
komistuskiviks ja nii ei ole ka Jansen suutnud anda meile 
alateadvuses aimatavat rahva kuningas=kangelase tüüpi, 
Janseni suuremate teoste keskelt tuleb märkida 1928. a. 
maalitud C. R. Jakobsoni elusuurust portreed. Jakobsoni 
tundjad öelda, et tema kunagi ei olevat armastanud kepiga 
käia, sellepärast ei sobivat pildil antud kepi najale toe¬ 
tav poos tõelise Jakobsoniga. Janseni 1asteportreedest 
osutub elavaks, väärtuslikuks tema tütre portree (Tall. 
E. M.). 1925. a. ehitas Jansen endale kultuurkapitali lae¬ 
nu abil Kadriorgu ateljee ja töötab produktiivselt. 

P"e et A r e n 


sündis 1889.a. ja sai kunstilise hariduse Peterburi kuns¬ 
tide edendamise seltsi koolis. Ta on õige produktiivne 
graafik ja maalija, stiililt plakatlik. Ta ongi sellepä¬ 
rast suutnud' sümpaatia võita plakati, raamatuilustamise 
jne. alal. Maalijana on ta annud rea maastikke, genre, 
interiööre, portreesid ja kompositsioone. Varem impres¬ 
sionist, osalt tagasihoidlikkudes värvides (Ema portree), 
kaldus Aren ekspressionismi kooli uudsuste poole (kujutu¬ 
sed vanast Tallinnast,iküla kõrts jne.J.Areni lõpulik ku¬ 
junemine seisab-. vist veel ees, sest 1926.a. E.K.K.K.Ü.V. 
näitusel Tallinnas oli võimalus näha, kuidas ta ühel ja 
samal ajal teeb-stiililt mitmesuguseid katseid, võttes ees¬ 
kujusid isegi renessansist (Perekond). Areni komposit¬ 
sioonid on tihti mõningate joonistuslikkude puudustega. 
See on osalt ; seletatav meie oludega, kus vahelgi tuleb töö¬ 
tada ilma modellita ja kitsastes ruumides. Aren töötas 
kogu aja Tallinnas ja võttis elavalt osa ka kunstnikkude 
organiseerumisest, olles aktiivne liige E.K.K.K.Ü-s. 1926 
a. sügisel kutsuti Aren Tartu kunstikool ..Pallase" õpe- 
taj aks . • Mii'■ 

Tema teoseist on mitmed Tallinna E.Muuseumis, nagu Kü¬ 
la kõrts,i Talu 'tuba, Tallinna hoov, Perekond jne. 

; j 7..', R 0 M A N NYMAN 

sündis 1881.a. jä õppis Peterburis Stieglitzi koolis, eri¬ 
alana dekoratsioonide maalimist. Lõpetades kooli sai Ny- 
man koolilt stipendiumi pikemaajaliseks õppireisiks väl¬ 
jamaale. Nyman käis Norras (sealt mitmed maalid) ja His¬ 
paanias ning peatus kauem Pariisis. Ka Hispaaniast on te¬ 
mal mitmed maalid ja joonistused. Nyman on aga kõigepealt 
hea dekoraator ja prl annud me'fe näitelavadele nii mõnedki 
väga kordaläinud 'dekoratsioonid, nagu Hamletile, Tantris 
narrile,Pelleas jä Melisande’iie,Tammsaare Juuditile jne. 
Praegu juhib Nyman Tallinnas Riigi kunsttööstuskooli de- 
koratsioonklassi . 

VI. UUEM AEG 

Kõige elavamaks muutus kodumaal kunstielu Vene revo¬ 
lutsiooni paiku ja hiljem. Eesti kunstnikud koondusid ko¬ 
dumaale ja hakkasid intensiivsemalt kunstielu organisee¬ 
rima. Nii nagu sõja suur taplus andis uusi tõukeid inim¬ 
konnale otsima hakata uusi tõdesid kõigil vaimualadel, nii 
näeme ka, kuidas kujutavas kunstis ekspressionism ja ku- 
bo-futurism omandavad tugeva hoo . Sisemiste elamuste väl¬ 
jendamine uute vahendite abil, lahti objektiivse ilma rea¬ 
listlikust stiilist - see sai lipukirjaks tugevale liiku¬ 
misele. Need voolud kiskusid kaasa palju ka meie kunst¬ 
nikkudest (nägime ülal, kuidas ekspressioonid ja ekspres¬ 
sionismi, kui kooli stiiliomadused huvitanud olid mitmeid, 
kes alul töötanud teistmoodi). Uute sihtide taotlejana meie 
juures esines peamiselt 

ADO VABBE, 

kes sündis 1892.a., algul õpipoisina töötab teatrimaali¬ 
jate juures ja hiljem joonistamist ja maalimist õppis Mün¬ 
chenis Azbe kunstikoolis. Vabbe kujunes Kandinski ja osalt 
Itaalia futuristide mõjul ning sai ses suunas Eestis sella¬ 
seks kujuks, kes erakuna töötades eriti raamatuillustree- 
rijana jne. lõi uue järgu kunstiellu. Iga tema esinemine 
oli uus üllatus publikule, kellele need võtted tundusid 
võõrastena. Vabbe suuremaist maalidest äratas tähelepanu 
esimesena „Itaalia", hiljem „Kahekesi", „Silra" (Tall. E. 
Muuseumis), ,.Lõuna", (Tall. E. M.) jne. Kevadel 1924. a. 
käis Vabbe Pariisis, kust tõi kaasa hulga joonistusi Pa¬ 
riisi elust ja akvarelle, nagu Seine jõgi (Tall. E. M.) 
jne. 1925.a. maalis ta oma suurema pannoo Estoonia teatri 
jaoks. Praegu on Vabbe kunstikool ..Pallase" direktor ning 
jatkab hooga oma tegevust graafikuna ja maalijana. 

Eesti iseseisvuse päevil näeme skulptuuri alal tegut¬ 
semas ANTON STARKOPE’1 ja VOLDEMAR 
M E L N I K’u t , kellest esimene sündinud 1889 ja teine 

1888.a. A. Starkopf õppis Saksamaal (Münchenis), jäi 
sinna ilmasõja ajal vangina ja töötas seal Melzneri abi¬ 
lisena. Kui ta kodumaale pääsis, esines ta algul (1919. 
a. I. ülevaate näitusel) joonistustega, mis olid mõeldud 
skulptuuri jaoks. Alles hiljem sai ta esineda valmisskulp- 
tuuriga. Starkopf, nüüd töötamise joonele saanud, on an- 
nud rea pronks=, puu= ja kivifiguure. Eriti produktiivne 
oli ta 1925. ja 1926.a. Märgime siin tema El ora ja Pieta, 
Naine kalaga, Siiami tants jne. Starkopf on annud ka mit¬ 
med vabadussõjas langenute mälestussambad. Praegu juhatab 
ta skulptuuri õppimist ..Pallase" kunstikoolis. 

Voldemar Melnik on esinenud portreebüstidega 
pronksist ja kivist, samuti reljeefidega. Tema joon on 
tasane, kalduv klassika poole, aga selle juures püüab ta 
silraaspidada ka skuLptuuri uusimaid omadusi. Tema teo¬ 
seist on graniidist naise pea Tall.E.M. Melnik on valmis¬ 
tanud ka mõned monumendid. Praegu õpetab ta ..Pallases’ 1 
kõrvuti Starköpfiga skuiptuuri. 

Vahepeal näeme rida teisigi kunstnikke, kes meile on 
annud mõnegi hea maali. Nii nimetame R. Espenbergi 
(Haapsalus), kes on maalinud hulga kordaläinud akvarell= 
maas tikke(sadamad , linnad, aiad, tänavad) ja hiljem skulp¬ 
tuurile üle läks. Hea graafikuna tuleb märkida August 
Roosilehte (Paides), kes varem huvitatud oli meie 
muinasjuttudest, hiljem aga kaldus (S. K. Liidu näitusel 
1925.a.) üldinimlikkude ainete käsitlemisele. Selles vii¬ 
mases järgus esineb ta haruldaselt küpse tehnikaga. Graa¬ 
fikute esiritta andis ..Pallase" kunstikool E. Viiral- 
t i , kes virtuoosina ja fantaasiaküllase meistrina on an¬ 
nud palju puu= ja teras= ning linooilõikeid, kivitrükki, 
oforte jne. , käsitledes kõige mitmesugusemaid aineid, ala¬ 
tes kõrtsistseenidega ja lõpetades madonnadega ning püha- 
õhtusöömaaegadega. Ülevaate Viiralti produktsiooni ise¬ 
loomust saame Tall. E. Muuseumist, samuti leiame ta töid 
Tartu muuseumist. Praegu viibib Viiralt kauemat aega Pa¬ 
riisis. 

Andekate noortena on esinenud E e r d . Kase, kes 
enda e kujunemist otsib hommikumaa ja keskaja vormidest, 
ja Aleksander Krims, keda huvitab koloreeritud 
joonistuse tüübiline maal. Cezanne ’ i vaimus aren¬ 
dab oma kujunemist Kuno Veeber (Tall. E. M. Daami 
portree, Tualett, ..Natüürmort" raamatu j a gloobusega) , kes 
praegu töötab Pariisis. 

Pallase kunstikool on esile toonud mitmed nimed, nagu 
Muks, Bergman. Hea nime on ..Pallase" lõpetajaist 
omandanud skulptuuri alal E . Saunamees , kelle rin¬ 
nakujud (A. Kitzberg Estoonias) tähelpanu teenivad. 

Noorte annetena lahkusid surma läbi varakult Oskar 
Kallis ja Alfred Tuul - Laipmani koolist ja 
B. Tomasberg Triiki koolist. 

Iseseisvuse viimaseil aastail näeme uut rühma - E. K. 
Rühm, kuhu on koondunud kubistid ja konstruktivistid ning 
kes omal alal töötavad elava hooga. Nende eesotsas seisab 
Jaan Vahtra ja nende keskelt märgime Märt 
Laarmani , Arnold Akbergi (maalijad), Raudsepa 
(skulptor), Ole, Johannseni (maal) jne. Draamastuudiole 
on rühma ringkonnast H. Olvi annud mitmed dekoratsioonid. 


Nagu me sellest nii lühikesest ülevaatest näeme, on 
meil lühikeste võimaluste ajal kujutavate kunstide alal 
tegutsemas küllalt rikkalik pere ja küllalt mitmesuguses 
suunas nii stiili, kui si.su seisukohalt. Kogu meie vaim- 
lik ilme on,kujunematu, meie võtame veel hoogu ja valmis¬ 
tame pinda selleks, et sünniks meie vaimuelu enesepärane 
ilme küpsete suurteoste ilmumisega. 

Eesti vaimline arenemine on sündinud ülikiires tempos 
ja see on pandiks, et võitlus ja vaev ka kujutavate kuns¬ 
tide loomingus ei jää asjatuks. Meie rahvas areneb ja 
arendab s,ellega kunsti ning kunsti arenemine omalt poolt 
aitab anda meie rahvuslikule vaimlisele olemisele enese- 
pärase sisu, sellega õigustuse. 








